
Eseu 


De la libertăţile juridice 
la libertatea ontologică 


|. Despre libertate 
şi libertăţile juridice 

Orice încercare în sfera ştiinţelor umaniste de a 
caracteriza şi de a explica omul în individualitatea 
sa sau în relaţiile sociale se raportează şi la 
problema libertăţii. Este firesc să se întâmple aşa, 
deoarece libertatea este esenţial legată de fiinţa 
umană dar şi de fenomenalitatea existenţială a 
omului. Existenţa omului nu are sens fără a lua în 
considerare libertatea prin care omul devine din 
individ persoană şi creator de sensuri şi 
semnificaţii. Importanţa acestei realităţi existenţiale 
constă şi în faptul că omul este singura fiinţă creată 
a cărei dimensiune ontologică fundamentală este 
libertatea. Prin aceasta, el fiind nu numai o fiinţă 
naturală, dar şi o fiinţă spirituală. Libertatea, ca 
determinare ontologică, face diferenţa dintre individ 
şi persoană. Numai omul, ca persoană, este o fiinţă 
liberă, nu şi individul. Constantin Noica spunea în 
acest sens că „unde nu este libertate este număr, 
deoarece numărul este expresia conceptuală a 
generalităţii abstracte şi  nedeterminate ce 
caracterizează orice structură existenţială umană, 
bazată numai pe fenomenalitatea existenţială a 
„eului”, nu şi pe „sinele” mai adânc al fiinţei umane. 

Părintele Dumitru Stăniloaie spunea că omul 
„este taină şi lumină, este o taină a luminii. Am 
putea încerca să spunem că omul este şi o taină a 
libertăţii, deoarece prin această trăsătură a sa, de a 
fi liber, se diferenţiază şi se opune determinismul 
natural şi temporar, necesităţii legilor repetative ale 
naturii, transfigurează existenţa de la „ce este' la ce 
„trebuie să fie”, adăugând acesteia valoare şi sens. 
Prin libertate ca dat existenţial, se poate concepe şi 
înţelege toată măreţia şi splendoarea existenţei 
umane, atât în raport cu sine însuşi, în relaţie cu 
societatea, în relație cu Dumnezeu, şi cu întreg 
universul. 

Cu toate că filosofia, ştiinţele juridice, 
antropologia, morala şi alte discipline abundă de 
conceptualizări şi teorii şi descrieri ale libertăţii 
umane, nu se poate spune că s-a ajuns lao 
înţelegere deplină a sensurilor şi semnificaţiilor 
libertăţii, mai ales dacă este privită nu numai din 

perspectiva raţionalităţii, dar ca dat existenţial, ca 
determinare ontologică a omului. lată de ce 
libertatea este o taină a omului, dar care nu 
înseamnă scepticism sau neputinţa raţiunii de a 
înţelege, ci, mai degrabă, faptul că, capacitatea şi 
vocaţia să se adâncească tot mai mult în sensurile 
profunde ale libertăţii ontologice. Deşi este un dat 
existenţial al omului, libertatea este vie, nu este 
încremenită în structuri abstracte, ci este legată de 
devenirea omului şi a societăţii. 

Între libertate şi iubire este o legătură indisolubilă, 
deoarece, aşa cum arată teologia ortodoxă, 
adevărata libertate este determinată de comuniunea 
de iubire dintre om şi Dumnezeu şi prin Dumnezeu, 
între om şi semenii săi şi tot universul. Incontestabil, 
filosofia, în primul rând, dar şi alte ştiinţe, aduc o 
contribuţie importantă la înţelegerea conceptuală a 
libertăţii umane, înţelegere care rămâne în sfera 
raţionalităţii, a conceptelor abstracte, fie ele şi 
morale sau utilitariste şi mai puţin angajează 
existenţial fiinţa umană. Libertatea este gândită de 
filozofie ca o dimensiune a eticului, ceea ce evident 
este corect pentru că incontestabil libertatea este şi 
principiu şi valoare a eticului uman. Kant rămâne 
desigur unul dintre principalii gânditori care au adus 
o contribuţie esenţială la fenomenologia libertăţii 
umane, în dimensiunea sa morală. Filosoful a 
încheiat Critica rațiunii practice cu o concluzie ce 
sintetizează întreaga sa gândire şi operă: „Două 
lucruri umplu sufletul cu admiraţie mereu nouă şi 
crescândă venerație, cu cât mai des şi mai 
perseverent se ocupă reflecţia de ele: cerul înstelat 
deasupra mea şi legea morală în mine”. 

Acest profund şi frumos dicton este, de fapt, o 
bază raţională pentru unificarea celor două domenii 
ale investigaţiei umane, dar şi al existenţei omului, 
respectiv al naturii şi al moralității. Reprezintă 
totodată un temei pentru întreaga concepţie morală 
a filosofului de la Konigsberg. Pentru ca o morală 
construită pe baza a trei postulate, dintre care două 
se află deasupra relaţiilor interumane - Dumnezeu şi 
sufletul nemuritor - să poată fi interpretată ca unind 
înaltul „cerului înstelat', în care sunt proiectate 
aceste idei cu libertatea sinelui profund al omului, 
este nevoie de o altă structură conceptuală decât 

cea folosită pentru investigarea naturii, şi anume, 
aşa cum arată Kant, este nevoie de concepte ale 
raţiunii practice, care au şi valoare constitutivă 
existenţială. În această construcţie, conceptul de 
libertate se dovedeşte a fi indispensabil, datorită 
asocierii sale cu fiinţa raţională, sediu al sinelui mai 
adânc al omului. Spunea filosoful român Constantin 
Noica că pentru a ajunge la libertate „trebuie să fii 
infidel eului în drumul către sine”. Ascendentul moral 
al libertăţii face ca prin ea celelalte două idei 
raționale, respectiv existenţa lui Dumnezeu şi 
existenţa sufletului nemuritor, să îşi părăsească 
statutul de idei transcendente, regăsindu-se în 
imanentul moral prin care ele pot fi înţelese şi în 
anumite limite demonstrate. De aceea, Kant 
numeşte libertatea „cheia de boltă' a întregului 
sistem al raţiunii pure. Am subliniat faptul că în 
gândirea kantiană şi de altfel în raționalismul 
filosofic şi chiar în orientările protestante creştine 
inclusiv cele panteiste sau deiste, Dumnezeu nu 
este conceput ca persoană, iar sufletul şi libertatea 
nu ca realităţi, ci ca idei raţionale. 

Perspectiva kantiană asupra libertăţii, în opinia 
noastră, formează o notă distinctă în raport cu toate 
celelalte sisteme metafizice care abordează 
problema libertăţii, deoarece este legată de raţiunea 
practică, transformatoare a omului, de vocaţia şi 
capacitatea fiinţei umane de a se manifesta creator 
în cadrul existenţei naturale, de a crea şi conferi 
sensuri Şi valori. 

Gândirea realistă şi materialistă filosofică şi 
pragmatismul concep libertatea în raport cu 
necesitatea. Libertatea este înţeleasă nu atât ca un 
aspect esenţial, definitoriu, complet diferit de 
determinismul actual şi temporar, ci mai ales ca o 
consecință a acestui determinism. Altfel spus, în 
realismul şi materialismul ontologic, libertatea nu 
este decât o formă a necesităţii, a determinismului, 
pe care îl poate depăşi, dar nu îl poate transforma 
sau  transfigura spiritual. Consecința este 
subordonarea libertăţii şi, implicit, a omului 
determinismului natural. Este celebră în acest sens 
concepţia materialistă despre libertate ca fiind 
„necesitatea înţeleasă. 

Această înţelegere a libertăţii ca fiind 
determinată de ordinea valorică, spirituală sau 
juridică este întâlnită şi în forme mai rafinate ale 
gândiri teologice sau filosofice şi indiscutabil 
proprie gândirii juridice. „Ordinea, indiferent de ce 
natură ar fi, exprimă necesitatea, limita şi chiar 
constrângerea, toate acestea fiind contrare prin 
înţelesuri libertăţii umane ca dat existenţial. 





Raportul dintre libertate şi necesitate, dintre 
libertate şi lege, morală sau juridică este unul 
recesiv. Necesitatea ca ordine, indiferent de natura 
şi configuraţia ei este termenul dominat, iar 
libertatea cel recesiv. Sigur, libertatea nu decurge 
din necesitate, fie aceasta şi ordine spirituală, nu 
este determinată de o astfel de necesitate ca în 
concepţia materialistă. Ca existent, libertatea este 
diferită de necesitate, dar în raport cu ordinea a 
cărei expresie este necesarul, libertatea este 
întotdeauna recesivă şi neîmplinită. În raport cu 
necesitatea unei ordini exitenţiale, ca termen 
recesiv, libertatea nu este niciodată deplină, nu este 
împlinită, ci se află întotdeauna în precaritate. 

În studiile anterioare consacrate libertăţii am 
vorbit despre astfel de precarităţi specifice ordinii 
existenţiale în care se află omul. Ne referim la 
diferite forme şi neîmpliniri ale libertăţii umane dar 
care nu au un sens peiorativ, ci care sunt expresia 
libertăţii şi nu a determinismului natural. lată câteva 
astfel de forme: libertatea naturală, libertatea 
morală, libertatea culturală, libertăţile sociale şi 
juridice. 

În acest context, se pune întrebarea dacă există 
împliniri ale libertăţii, chiar şi într-un sens absolut, 
fără un raport recesiv cu ordinea de orice natură ar 
fi, fâră limită şi cu o deschidere infinită spre 
absolutul existenţial. Răspunsul nostru este 
afirmativ: este libertatea spiritului uman, care, 
parafrazândul pe Părintele Arsenie Boca, se află în 
această lume şi totdeauna mai presus de ea. Este 
libertatea ontologică adevărată, care, aşa cum vom 
arăta mai jos îşi are temeiul nu în necesitatea unei 
ordini exterioare, ci în comuniunea de iubire dintre 
Dumnezeu şi om, izvorul nesecat al libertăţii şi iubirii 
fiind Dumnezeu. 

Abordarea problematicii libertăţii, pe care o 
întâlnim în ştiinţele juridice, are particularităţi 
conceptuale multiple şi, am spune noi, de multe ori 
mai importante decât concepţiile filosofice despre 
libertate, deoarece juridicul reprezintă o stare a 
existenţei umane, o caracteristică a stării sociale, 
deosebită de starea naturală, materială. Este o 
stare contemporană a existenţei umane, respectiv 
„starea juridică“, ce cuprinde o ordine existenţială 
bazată pe două realităţi: norma juridică şi libertatea. 
Dreptul nu poate fi conceput în afara ideii de 
libertate. Sistemul normativ, aspectul cel mai 
important al dreptului, îşi are sensurile şi 
legitimitatea în existenţa umană, aceasta din urmă 
având ca dat fiinţial libertatea. 

Dar despre ce fel de libertate se poate vorbi în 
normativismul juridic şi în categoriile şi conceptele 
dreptului? Inevitabil, este vorba de o libertate a 
normei juridice, o libertate construită, şi nu un dat 
existenţial. Trebuie să subliniem că norma juridică 
implică şi constrângerea, ca de altfel orice ordine 
existenţială aplicată fenomenologiei umane. Apare 
un paradox important pe care l-au semnalat şi unii 
autori din domeniul metafizicii creştine, şi anume 
coexistenţa constrângerii juridice, iar pe de altă 
parte a libertăţii omului, ambele fiind esenţiale 
pentru ordinea specifică stării juridice în care omul 
contemporan se află. 

Este interesant şi un alt aspect, şi anume acela 
că norma juridică nu arată ce este libertatea, nu o 
defineşte, nu îi arată sensurile, ci numai situaţiile în 
care libertatea este îngrădită. Mai mult decât atât, 
este bine să observăm că, spre deosebire de 
metafizică şi de etică, norma juridică nu exprimă şi 
nu conceptualizează libertatea ca atare, ci numai 
libertăţi sau drepturi, adică aspectele fenomenale 
ale manifestărilor umane în mediul social, prin 
natura sa un mediu relaţional. Este evident că 
sistemul normativ juridic nici nu ar putea să 
definească libertatea ca atare, pentru că există 
incompatibilitate existenţială între constrângerea 
normativă, iar pe de altă parte libertatea ca dat 
ontologic. Acest aspect este regăsit şi în doctrină, 
în concepţia juridică asupra libertăţii. La o analiză 
mai atentă a teoriei juridice despre libertate, chiar şi 
a concepţiilor jusnaturaliste, se observă absenţa 
definiţiei libertăţii. Doctrina juridică postulează 
libertatea omului şi evidenţiază conţinutul libertăţilor 
juridice, limitele acestora, dar nu definesc libertatea 
ca dat ontologic. Legea, inclusiv Constituţia, sau, 
într-o sferă mai largă, tratatele şi convențiile 
internaţionale, nu explică, nu caracterizează şi nu 
definesc libertatea, ci numai libertăţile omului pe 
care le consacră. Se poate spune că sistemul 
normativ juridic care are drept componentă 
necesitatea ca ordine normativă şi, pe de altă parte, 
ca libertăţile omului consacrate de această ordine 
prezintă următoarele caracteristici: 

1. Nu este consacrată libertatea existenţială, 
imposibil de analizat prin norma juridică, ci numai 
libertăţile construite de însăşi norma juridică, ca 
expresie a voinţei legiuitorului la un moment istoric 
determinat. În acest context, este interesant să 
semnalăm totuşi că prima Constituţie a lumii, 
respectiv cea a Statelor Unite ale Americii, în forma 
sa iniţială, nu consacra şi, deci, nu exprima normativ 
niciuna dintre libertăţile juridice. Doctrinarii spuneau 
la vremea respectivă că Legea fundamentală nu 

poate să reglementeze libertăţi pentru că ea însăşi 
exprimă libertatea. Ulterior, prin amendamentele 
adoptate, această situaţie s-a schimbat şi în ceea ce 
priveşte Legea fundamentală a Statelor Unite ale 
Americii. În sfera libertăţilor şi drepturilor 
constituţionale, desigur libertatea individuală este 
cheia de boltă. Dacă studiem Constituţia României, 
constatăm aceleaşi aspecte pe care le-am 
menţionat mai sus, şi anume imposibilitatea definirii 
normative sau explicării raţionale a _ libertăţii 
individuale. Art. 23 alin.(1) din Constituţia României 
consacră libertatea individuală, siguranţa persoanei 
Şi inviolabilitatea acestora: „Libertatea individuală şi 
siguranţa persoanei sunt inviolabile”. Inviolabilitatea 
rămâne totuşi şi în sfera  relativismului 
fenomenologic juridic, deoarece însăşi norma 
juridică constrânge libertatea şi, mai mult decât atât, 
exercitarea libertăţii individuale poate fi restrânsă 
prin mijloace statale; 

2. Libertăţile juridice care, spunem noi, îşi au 
sursa în libertatea ontologică a omului, sunt 
caracterizate prin expresii negative, adică obligaţia 
generală a statului de a nu le îngrâdi şi, mai rar, prin 
obligaţiile pozitive ale statului de a le promova. Mai 
sunt arătate uneori şi situaţii concrete în care 
libertatea este îngrădită. Altfel spus situaţii legitime 
în care statul, în conformitate cu legea, poate 
restrânge exercitarea unor drepturi sau libertăţi; 

3. Libertăţile juridice sunt întotdeauna limitate şi 
condiţionate. Întreaga construcţie a sistemului de 
libertăţi juridice se bazează pe conceptul 
„coexistenţei libertăţilor” care este firesc pentru 
fenomenologia ordinii juridice şi în acelaşi timp şi 
sociale; 

4. Libertăţile juridice consacrate normativ sunt 
expresia demnităţii omului în cadrul societăţii 
organizate statal. Titularul lor, omul sau „individul', 
cum se spune în doctrină, poate să opună aceste 
libertăţi puterii statale, poate să ceară respectarea 
lor. Eficienţa unei astfel de conduite specifice 
demnităţii umane în mediul social este condiţionată 
de două aspecte majore: a) gradul de conştientizare 
a libertăţilor juridice de către titularul lor; b) eficienţa 
mijloacelor juridice de garantare a acestor libertăţi. 

5. Mai este un aspect important pe care îl regăsim 
mai ales în instrumentele juridice internaţionale 
privind drepturile şi libertăţile omului şi anume 
expresia folosită în preambulul acestora, în sensul 
că statele semnatare „recunosc' drepturile şi 
libertăţile pe care le consacră. Această expresie 
este foarte importantă pentru că evocă ideea de 
libertate existenţială a omului, anterioară libertăţilor 


D — 


Eseu 


juridice şi în raport de care drepturile şi libertăţile 
specifice stării juridice a omului îşi găsesc 
legitimitatea. "A recunoaşte” înseamnă a admite că 
libertatea este un dat al fiinţei umane şi nu doar o 
construcţie juridică; 

6. Norma juridică, mai ales în condiţiile voinţei de 
„normare juridică” pe care societatea contemporană 
o cunoaşte, se depărtează din ce în ce mai mult de 
valorile umane. Este o structură abstractă, generală 
Şi impersonală a cărei legitimitate nu este una 
valorică, ci una a unei recunoaşteri formale în cadrul 
sistemului normativ avut în vedere. Abandonarea 
valorilor are drept consecinţă relativismul normativ 
bazat aproape exclusiv pe voinţa pură a legiuitorului 
la un moment istoric determinant. 

7. Există totuşi un aspect pe care concepţiile 
filosofice sau de altă natură despre libertate nu au 
posibilitatea să îl realizeze; libertatea unită cu 
norma juridică îl poate înfăptui. Este vorba de 
garantarea libertăţilor juridice, evident nu a libertăţii 
ontologice. Normele juridice, care consacră libertăţi, 
împreună cu justiţia, au această menire de a putea 
garanta libertăţile individuale în faţa ingerinţelor sau 
abuzurilor de tot felul ce pot exista într-o societate 
organizată statal. Numai sistemul normativ şi, în 
special, cel constituţional, poate să garanteze 
fiecărui om că libertăţile recunoscute sau 
consacrate de lege pot fi apărate, în primul rând în 
faţa puterii statului, care oricând poate deveni 
discreţionară, dar şi faţă de imixtiunile altor subiecți 
de drept în sfera propriei libertăţi. Garantarea 
libertăţilor individuale, prin norma juridică, este o 
cerinţă a statului de drept. Realitatea garanţiilor şi 
eficienţa mijloacelor juridice de apărare a drepturilor 
Şi libertăţilor subiective este o chestiune care ţine de 
particularităţile fiecărui stat, sistemul de 
guvernământ, formele concrete de realizare a 
puterii statale, raporturile dintre stat şi cetăţeni şi, nu 
în ultimul rând, eficienţa actului de justiţie. 

În ceea ce priveşte relaţia complexă dintre 
sistemul juridic normativ, iar pe de altă parte 
societate, se poate constata că în 
contemporaneitate sistemul juridic are tendinţa de a 
avea propria sa autonomie funcţională, în afara 
determinărilor obiective sau subiective pe care le 
transmite societatea. Autonomia juridicului încearcă 
să se transforme dintr-o structură secundară, 
fenomenologică şi ideatică, într-una cu realitate 
proprie, cu puterea de a impune ordinea sa ordinii 
sociale şi naturale. În acest context, libertăţile 
juridice consacrate normativ încearcă să determine 
libertatea existenţială a omului, explicând-o, 





ordonând-o şi condiţionând-o. Este o situaţie 
contrară realităţii fireşti; fenomenologia juridicului 
trebuie să fie condiţionată, determinată, de 
existenţa omului, ca persoană, şi de particularităţile 
existenţei sociale şi nu invers. Este o expresie a 
dictaturii prin drept, chiar şi în societăţile 
democratice, deoarece legitimitatea normei juridice 
se află, într-o astfel de situaţie contrară firii, doar în 
voinţa şi interesele guvernanţilor, care se exprimă, 
paradoxal, în numele poporului. 

Realitatea mai sus descrisă, specifică societății 
contemporane, are consecinţe negative, în sensul 
că omul, ca persoană, singurul titular al libertăţii 
ontologice, nu îşi mai conşitientizează propria sa 
libertate şi aşteaptă ca ordinea normativă, statul sau 
chiar justiţia, să-i confere libertatea de care are 
nevoie. Se poate spune că, într-o asemenea 
situaţie, neconştientizându-şi propria sa libertate, 
omul contemporan nu există autentic, ci trăieşte prin 
delegaţie, existenţa sa fiind determinată exterior de 
normativismul statal şi juridic, aşa cum menţionam 
mai sus, abstract, impersonal şi, de multe ori, lipsit 
de sensul valoric. 

Desigur, concepţiile jusnaturaliste pun în evidenţă 
libertatea ca dat ontologic al fiinţei umane şi 
încearcă să realizeze trecerea de la libertatea ca 
esenţă ontologică la libertăţile ca fenomen social, 
specifice stării juridice a omului şi determinate 
normativ. Spunem noi că niciuna dintre formele 
concepţiilor jusnaturaliste nu reuşeşte să facă pe 
deplin o asemenea trecere, iar încercarea de a 
păstra în cadrul libertăţilor juridice imuabilitatea şi 
prestigiul libertăţii ontologice este de cele mai multe 
ori nereuşită. 

Reţinem, în acest context ideatic, că libertăţile 
juridice, ca element structural al stării juridice a 
omului, au ca temei metafizic principiul coexistenţei 
libertăţilor, postulat de altfel şi de justnaturalism, dar 
şi de Declaraţia franceză a drepturilor omului din 
1789. Este o expresie firească a existenţei sociale a 
omului, înţeleasă prin limitele şi nu prin absolutul 
libertăţii existenţiale. Altfel spus, în acest plan 
fenomenal juridic libertatea omului, ca individ, ţine 
până la limita libertăţii aproapelui său. Este vorba de 
distincţia specifică dreptului dintre „al meu' şi „al 
tău”, prin care libertatea juridică nu se constituie ca 
o deschidere spirituală, ci ca o închidere în limitele 
individului. Credem că norma juridică, în acest fel, 
nu se poate adresa persoanei, axată pe ideea 
ontologică de libertate, ci numai omului ca individ, 
cuprins în structurile multiple ale eşafodajului social. 
Evident că o asemenea realitate nu este prin ea 

însăşi negativă, deoarece dimensiunea 
fenomenalităţii sociale a omului este o realitate prin 
care se manifestă şi esenţa umană. 


II. Aspecte ale dimensiunii 


ontologice a libertăţii 

În studiile anterioare, aminteam de aşa numitele 
precarităţi ale libertăţii, adică forme ale libertăţii 
umane, neimplinite, dar care au existenţă şi se 
manifestă. Vorbeam în acest sens de libertatea 
naturală, libertatea morală, libertatea culturală şi 
evident, nu în ultimul rând, de libertatea juridică şi 
socială. Se pune problema de a şti care este sursa 
Şi, în acelaşi timp, legitimitatea acestor forme ale 
libertăţii. Există două explicaţii. Prima, cea 
normativistă, potrivit căreia ordinea normativă, după 
caz, a determinismului natural, a valorilor morale 
sau culturale sau a normelor juridice, reprezintă 
sursa libertăţii aflată în precaritate. Cea de-a doua 
concepţie încearcă să explice toate formele de 
libertate umană, nu prin ordinea creată de 
necesitatea de orice fel a unui determinism natural 
Şi social, ci prin aspecte de profunzime, de esenţă, 
care aparţin numai fiinţei şi realităţii omului ca 
persoană. Spre această explicaţie înţelegem să ne 
îndreptăm prin câteva modeste referiri. 

Libertatea ontologică este libertatea spiritului, 
libertatea originară a omului. În lumea spiritului, 
libertatea nu este un termen recesiv faţă de 
necesitate, pentru simplul motiv că necesitatea sub 
orice formă a determinismului natural specific 
aceste lumi nu se mai manifestă, a fost depăşită şi 
transfigurată de bogăţia valorică de necuprins a 
spiritului. Libertatea ca deplinătate şi împlinire 
spirituală nu mai este libertatea unei ordini, nu are 
limitele impuse de lege şi nici condiţiile specifice 
existenţiale ale acestei lumi. Singura ordine 
compatibilă cu libertatea spiritului este ordinea iubirii 
şi a poruncilor lui Dumnezeu. Împlinirea poruncilor 
lui Dumnezeu este condiţia libertăţii spiritului, atunci 
când omul se aşează statornic, existenţial în bine şi 
în adevăr. Faptele libertăţii spiritului, chiar dacă 
definite şi conturate, sunt deschideri spre infinitatea 
adevărurilor spirituale. Libertatea spiritului nu este o 
libertate a legii este o libertate a harului, a împreună 
lucrării omului şi Duhului Sfânt. Într-un cuvânt, 
libertatea spiritului este libertatea omului ca 
persoană care este în această lume, dar nu în 
graniţele acestei lumi, care se spiritualizează pe 
sine însuşi şi tot universul. Mai trebuie subliniat că 
spiritul nu este raţiunea întotdeauna abstractă, 

limitată şi impersonală, ci trăirea autentică, prin 
simţirea înţelegătoare în adevăr şi în viaţă. A spus 
Domnul lisus: “Eu sunt calea, adevărul şi viaţa 
(loan, 14,6). A fi cu Dumnezeu, această este 
libertatea spiritului ca împlinire, ca deplinătate. 

Adevărurile de credinţă regăsite în toată gândirea 
teologică ortodoxă afirmă şi susţin că „omul a fost 
creat ca fiinţă liberă'. Este vorba de libertatea 
ontologică, inerentă fiinţei umane şi nu libertatea 
valorică a categoriilor raţionale sau a normelor 
juridice. Sensurile libertăţi ontologice sau ale 
spiritului sunt, de asemenea, ilustrate în gândirea 
teologică ortodoxă. În lucrările sale, Sfântul 
Augustin face distincţia dintre aşa numita libertate 
minoră, iar pe de altă parte libertatea majoră a 
omului. Libertatea ontologică posedă două sensuri 
diferite: „Prin libertate se înţelege atât libertatea 
iniţială, iraţională, ce precede binele şi râul, 
determinând alegerea lor, cât şi libertatea 
inteligentă, libertatea finală în bine şi în adevăr”2. 

Este vorba de libertatea omului de a alege între 
bine şi râu, între adevăr şi minciună, între valoare şi 
nonvaloare şi, în final, de a alege între lumea 
supusă determinismului natural şi biologic, cu toate 
precarităţile ei, iar pe de altă parte, viaţa adevărată 
şi veşnică în Dumnezeu. Cea de-a doua formă a 
libertăţii ontologice exprimă un principiu spiritual 
suprem: libertatea adevărului şi a binelui, ordinea 
firească în care omul ar trebui să fie. „Şi veţi 
cunoaşte adevărul şi adevărul vă va face liberi” 
(loan 8,32). lar cunoaşterea spirituală, cunoaşterea 
lui Dumnezeu nu are graniţele gândirii, cum sublinia 
Părintele profesor Galeriu. Şi tot Mântuitorul a spus: 
„Deci, dacă Fiul vă va face liberi, liberi veţi fi într- 
adevăr” (loan 8,36). Această libertate este cea 
conferită de Logosul întrupat, un dar al lui 
Dumnezeu şi, în acelaşi timp, de vocaţia omului de 
a cunoaşte pe Dumnezeu, care este „calea, 
adevărul şi viaţa”. Este libertatea spirituală absolută 
a vieţii în comuniune de iubire cu Dumnezeu şi, în 
același timp, a vieţii încărcate de energiile necreate 
ale divinității. Sfântul Apostol Pavel spunea că „unde 
este duhul Domului, acolo e libertatea” (II, Cor. 
3,17). 

Gândirea teologică a prezentat numeroase 
aspecte privind relaţia dintre cele două forme ale 
libertăţii ontologice: libertatea de a alege, care 
implică libertatea conştiinţei umane, şi 
discernământul de a deosebi binele de rău şi pe de 
altă parte libertatea supremă, ontologică, ca scop 
final al existenţei umane, şi anume acela de a trăi 
efectiv în bine şi în adevăr. 


| — 

S-a spus că acceptarea libertăţii de a alege, 
inclusiv de a alege rău, şi a de a refuza binele dăruit 
de Dumnezeu, este contrară naturii umane şi, ca 
urmare, nu poate fi acceptată. Este concepţia 
teologică promovată îndeosebi de gândirea catolică 
şi de unele forme ale protestantismului. Criticând 
această concepţie, Nikolai Berdiaiev observa că 
„libertatea omenească nu e numai libertatea în 
Dumnezeu, ci şi libertatea faţă de Dumnezeu. Omul 
trebuie să fie liber în privinţa lui Dumnezeu, a lumii 
ŞI a propriei naturi”3. Prin urmare, posibilitatea de a 
alege între bine şi rău, ca şi determinare a fiinţei 
umane, este esenţială pentru a explica comuniunea 
dintre om, ca persoană, şi Dumnezeu. Această 
legătură între om şi Dumnezeu nu este impusă, nu 
este un rezultat al unui determinism normativ 
inexorabil, sau a unei ordini la care omul participă ca 
un simplu element. Dacă ar fi aşa, nu ar exista 
posibilitatea legăturii şi, mai mult decât atât, a 
comuniunii de credinţă şi iubire dintre om şi 
Dumnezeu, iar omul ar fi un simplu element supus 
unui determinism absolut, fie el chiar şi spiritual, şi 
nu persoană liberă, înzestrată cu conştiinţă. 

Acelaşi autor la care am făcut referire mai sus 
sublinia: „Dacă nu admitem decât libertatea dată 
prin adevăr, dată prin Dumnezeu, şi respingem 
libertatea alegerii şi primirii adevărului, noi suntem 
antrenați fatal spre tiranie şi libertatea spiritului este 
înlocuită cu determinarea lui”4. De altfel, ideea unei 
libertăţi singulare a ordinii binelui şi adevărului a 
avut consecinţe în planul gândirii filosofice şi 
teologice. Este, de fapt, expresia unei libertăţi care 
izvorăşte din necesitate, fie a unei ordini divine 
impusă omului sau a unei ordini sociale, de 
asemenea impusă, în ideea binelui şi fericirii 
depline. Trebuie să observăm că orânduirea 
comunistă a dorit să impună omului propria sa 
ordine pe care o considera a binelui, a adevărului şi 
a fericirii absolute. Prin urmare, orice încercare de a 
înţelege spiritul, prin constrângere şi necesitate 
normativă, nu poate fi acceptată ca şi modalitate a 
libertăţii ontologice. „Teocraţia catolică şi bizantină, 
ca şi socialismul ateu, sunt înclinate firesc să nege 
libertatea omului, să constrângă şi să organizeze 
viaţa umană în bine, adică să identifice libertatea fie 
cu necesitatea unei organizări divine, fie cu 
necesitatea organizării sociale a vieţii”?. Consecința 
este că omul devine un simplu element al 
determinismului natural în care conştiinţa sa este 
practic anihilată din dorinţa manifestată de a 
considera libertate numai în sfera binelui şi 
adevărului şi a exclude posibilitatea răului, ca 





alegere liberă a omului. Pe bună dreptate, acelaşi 
autor citat mai sus observa că „omul lipsit de 
libertatea răului nu ar fi decât un automat al 
binelui”. în acest context, încercăm să evidenţiem 
câteva sensuri ale libertăţii ontologice, prin 
îmbinarea celor două forme ale sale: libertatea de a 
alege şi, respectiv, libertatea de a trăi în bine şi în 
adevăr, împlinirea şi deplinătatea libertăţii. 

Incontestabil, libertatea alegerii nu poate fi negată 
ca dimensiune specifică fiinţei umane, prin care 
omul poate să se desăvârşească. Cuvioşii 
Varsanufie şi loan afirmau în acest sens: 
„Dumnezeu a fâcut pe om liber, ca să poată înclina 
spre bine. Dar înclinând spre bine, prin voie liberă, 
nu e în stare să-l împlinească fără ajutorul lui 
Dumnezeu. Căci s-a scris: Nu e de la cel ce voieşte, 
nici de la cel ce aleargă, ci de la Dumnezeu care 
miluieşte (Rom. 9, 16). Dacă, deci, îşi apleacă omul 
inima spre bine şi cheamă pe Dumnezeu în ajutor, 
Dumnezeu, luând aminte la dorinţa lui cea bună, 
dăruieşte putere lucrării lui. Şi aşa se întâlnesc 
amândouă; libertatea omului şi puterea lui 
Dumnezeu. Căci binele vine de la Dumnezeu, dar 
se împlineşte de câtre sfinţii Lui. Şi aşa se slăveşte 
Dumnezeu în toţi şi El îi slăveşte pe ei!. 

Acesta este explicaţia sintetică, dogmatică şi 
raţională a unităţii libertăţii ontologice a omului, 
respectiv libertatea de a alege şi libertatea de a trăi 
în bine şi în adevăr. Este, de fapt, şi explicaţia 
lucrării teandrice între om şi Duhul Sfânt pentru a 
ajunge la trăirea libertăţii în adevăr. Înseamnă, 
totodată, caracterul dinamic al libertăţii care este, în 
esenţă, devenirea omului în Hristos, cu Hristos şi 
spre Hristos. Această devenire mai implică un 
aspect important propriu libertăţii spiritului şi pe care 
nu îl întâlnim în precarităţile existenţiale ale omului. 
Este eliberarea ca moment constitutiv a libertăţii 
ontologice. Este eliberarea de patimi, este tăierea 
voii proprii şi supunerea necondiționată voii lui 
Dumnezeu, este eliberarea proprie omului care a 
înlocuit gândurile proprii cu gândurile lui 
Dumnezeu. Eliberarea este sinonimă cu dobândirea 
virtuţii smereniei ca temelie pentru celelalte virtuţi. 

Părintele doctor Dumitru Stăniloae afirma: „Căci 
omul are o libertate care se poate lăsa robită, care 
poate renunţa mai mult sau mai puţin la ea. 
Dumnezeu a dat omului o libertate legată de fiinţa 
lui, lăsată să crească în ea însăşi, ca şi fiinţa lui, 
spre desăvârşire sau spre unirea cu Dumnezeu. El 
a lăsat şi omului demnitatea să se păstreze în 
libertate, să se întărească în ea. Omul poate spune 
„Eu sunt liber când vreau să fiu liber'. Dar poate fi 

liber prin voinţa de a fi liber pentru că are libertatea 
şi ca dar legat de fiinţa lui (ontologic). Libertatea 
este şi un dar, însă şi o operă a lui. De aceea, 
oricând în viaţa pământească omul poate să-şi 
piardă şi să-şi recâştige libertatea. Însă pentru că 
libertatea absolută nu o are decât Dumnezeu, 
fiinţele create nu o pot avea, menţine şi recâştiga 
decât în unire cu EI'.8 

Ca şi concluzie, subliniem că orice formă sau 
precaritate a libertăţii umane, gândită filosofic, etic 
sau teologic, îşi are sursa în libertatea ontologică de 
care am făcut vorbire. Aceasta este concluzia 
noastră şi pentru libertăţile juridice ale omului, sursă 
a normativismului juridic, dar a căror legitimitate nu 
este însăşi normativismul juridic, ci libertatea 
ontologică a omului. 

Se pune întrebarea, în raport cu aceste 
considerente, cât de liberi suntem noi astăzi, chiar şi 
în precarităţile libertăţii sociale? Este o întrebare la 
care vom încerca să răspundem într-un studiu viitor. 
Măsura libertăţii, în sens ontologic, este dată de 
cultură şi credinţă. Marin Voiculescu spunea că: 

„Robii culturii sunt fii libertăţii”, iar părintele Arsenie 
Boca sublinia că „un om care se roagă, este un om 
liber” şi tot Părintele spunea: „Creştinismul i-a făcut 
pe oameni conştienţi de libertatea lor'. Trebuie să 
reținem ceea ce spune Sfântul Isaac Siriul: 
„Păzeşte-te de libertatea care duce la robia cea 
rea'. Astfel vom putea afla cum suntem aşezaţi în 
libertate, care este măsura libertăţii fiecăruia dintre 


NOI. 


Note: 

1Kant, Critica rațiunii practice, Editura Antet, București, 
2013, pag. 214. 

2Nikolai Berdiaev, Spirit şi libertate. Încercare de 
filozofie creştină, Ed. Paideia, București, 2009, p.145. 

3Ibidem, p.147. 

4Ibidem, p.146. 

2 Ibidem, p. 160. 

G/bidem, p. 150. 

Teodosie Paraschiv, Maxime şi cugetări filocalice, Ed. 
Adenium, 2013; Varsanufie şi loan, Scrieri duhovniceşti, 
p.281. 

SDumitru Stăniloare, Filocalia, 
Bucureşti, 2009, Vol. 11, p 357. 

Sfinţii Împărați Constantin şi Elena, patronii 
spirituali ai municipiului Pitești! 


După o veche și frumoasă tradiţie, municipiul 
Pitești îi are ca patroni spirituali pe Sfinţii Împărați și 
întocmai ca Apostolii Constantin și mama sa Elena, 
amintiţi în calendar la 21 mai. La Pitești, în tot cursul 
lunii mai, cultul lor este marcat de numeroase și 
emoţionante manifestări spirituale. 

Numeroase alte orașe din țara noastră au ca 
patroni spirituali anumiţi Sfinţi. Municipiul București 
îl are ca patron pe Sfântul Mare Mucenic Dimitrie cel 
Nou din Basarabi, a cărui amintire în calendar se 
face la 27 octombrie. Timișoara îl are ca patron pe 
Sfântul lerarh losif cel Nou de la Partoș, amintit în 
calendar pe 15 septembrie. Municipiul lași se află 
sub patronajul spiritual al Sfintei Parascheva, 
sărbătorită de creștinii de pretutindeni la 14 
octombrie. Râmnicu-Vâlcea îl are ca patron spiritual 
pe Sfântul lerarh și Martir Antim Ivireanul, amintit în 

calendar la 27 septembrie. După o străveche și 
puternică tradiție, municipiul Câmpulung Muscel îl 
are ca patron spiritual pe Sfântul prooroc lie 
Tesviteanul, amintit în calendar pe 20 iulie. 
Exemplele ar putea fi înmulţite cu sute de oraşe din 
România. 

După credinţa noastră creștină ortodoxă, 
sfințenia este cea mai înaltă treaptă de împlinire a 
umanului în om. Este o stare de puritate trupească 
și sufletească prin care omul se înalță spre cer 
opunându-se păcatului, căderii sufletești și întinării. 
Sfântul participă la trupul îndumnezeit al lui Hristos, 
prelungit în lume și în istorie. Participă la sfințenia lui 
Dumnezeu. 

Sfinţenia presupune sacrificiul interior al 
credinciosului, consacrarea lui prin virtuți, în primul 
rând prin credinţă, speranţă și iubire, prin eroism 

creștin, dacă situaţia o cere. Sfântul trăiește o viață 
eliberată de patimi, întărit sufletește de participarea 
la harul Tainelor. El împărtășește viaţa lui 
Dumnezeu în eternitate, bucurându-se de fericirea 
pe care numai Creatorul a toate o poate da. În 
acest sens, “Sfânt, Sfânt, Sfânt!” este numele prin 
care credinciosul creștin Îl percepe pe Dumnezeu 
în transcendenţa Sa absolută, în misterul profund, 
cutremurător și inepuizabil al Fiinţei Sale. Altfel 
spus, sfințenia este un atribut, o însușire a lui 
Dumnezeu Cel preamărit în Sfânta Treime, prin 
care El se manifestă în lume și în istorie. De aceea 
sfințenia celor mai buni dintre credincioșii creștini 
este un dar de sus venit în lume prin persoana 
divino-umană a Mântuitorului nostru lisus Hristos. 
Pentru a obţine sfinţenia, credinciosul creștin- 
ortodox se face împreună lucrător cu harul venit de 
sus de la Dumnezeu Proniatorul și Părintele 
luminilor. În Sfânt se arata infinita dragoste și 
bunătate a lui Dumnezeu față de oameni. Sfințenia 
vine prin har și se menţine prin har în ființa celor 
mai aleși credincioși dornici de o continuă 
perfecţionare sufletească. În acest sens, Sfântul 
este o persoană puternic spiritualizată, eliberată 
definitiv de mizeria autosuficienţei, străluminată 
însă de iubire și mereu activă în credința sa. 
Sfinţenia îl pregătește pe om pentru mântuire. 
Sfinţii aparţin unor neamuri, epoci istorice, clase 
sociale, profesii și stări de cultură foarte diferite. 

Vieţile Sfinţilor, una dintre cele mai iubire cărţi de 
zidire sufletească din tradiţia Bisericii noastre 
strămoșești, ne arată că Sfinţi au fost unii împărați, 
regi, principi, demnitari, simpli funcţionari sau 
militari, dar și mari comandanţi de oști, meșteșugari, 
țărani, păstori, pietrari, pescari, sclavi, copii, 
adolescenţi, tineri, oameni maturi, bătrâni. Orice 
credincios poate spera la perfecţionarea spirituală 
pe care Sfinţii au atins-o. 

Numărul mare de Sfinţi pe care poporul nostru i-a 
dat în decursul secolelor și pe care azi iii 
preamăresc credincioșii din toată creștinătatea este 
o mărturie pururi nepieritoare despre România ca 
putere spirituală și despre misiunea națiunii noastre 
în lume și în istorie. Între aceștia, Sfinţii Împărați și 
întocmai ca Apostolii Constantin și mama sa Elena 
au un loc cu totul deosebit. 

Sfântul Împărat Constantin | cel Mare s-a născut 
în anul 288 în orașul Naissus (azi Niș, în Serbia; în 
prezent, în jurul orașului se află numeroase sate 
locuite de români) din provincia romană Dacia 
Mediterranea (Dacia din Interior) aflată la sud de 
Dunăre. Tot la sud de Dunăre se afla în Antichitate 
și provincia Dacia Ripensis. Dunărea curge prin 
mijlocul teritoriului locuit de strămoșii noștri daci, 
care în decursul secolelor își edificaseră satele și 
cetățile pe ambele sale maluri. 

Dacia Mediterranea cuprindea mijlocul teritoriului 
aflat între litoralul vestic al Mării Negre și coasta 
estică a Mării Adriatice. Printre cele mai importante 
orașe ale provinciei Dacia Mediterranea se aflau 
Naissus, Remesiana (locul unde s-a născut și a trăit 
Sfântul Niceta din Remesiana, strălucit scriitor daco- 
roman, autorul unor importante opere în proză, 
precum și al imnului capodoperă Te deum 
laudamus, cunoscut azi și intonat de creștinii din 
lumea întreagă), Pautalia. Mai târziu, în această 
provincie a fost edificat și orașul Justiniana Prima. 

În anul 288, când viitorul Sfânt Împărat 
Constantin | cel Mare a văzut lumina zilei, provincia 
Dacia  Mediterranea era locuită de daci 
neromanizațţi, de daci în curs de romanizare, de daci 
romanizați și de romani veniți din diverse părţi ale 
imperiului. 

Viitorul Sfânt Împărat Constantin | cel Mare era 
fiul lui Constantius Chlorus (264-306; i se spunea 
Chlorus- cel blond, cel albicios- din cauza părului 
său), protector, tribunus și apoi  praeses 
Dalmatiarum în sistemul administrativ și militar al 
epocii, și al Flaviei lulia Elena, o femeie de extracție 
socială extrem de modestă, care în tinerețe a fost 
hangiţă (stabularia, mater vilissima). Ea avea 
neamuri la Naissus și satele de prin împrejurimi. 

După ce Constantius Chlorus a ajuns caesar (la 1 
martie 293), a divorțat de Elena și s-a căsătorit cu 
Theodora, fiica vitregă a împăratului Maximianus 
(286-305). În noile împrejurări, Constantin și mama 
sa Elena au rămas împreună. Fiul, care a devenit 
militar și a realizat o carieră excepţională, a avut 
totdeauna față de mama sa un devotament total, 
asociat cu admiraţia, și mai ales, cu o dragoste 
profundă. După moartea lui Constantius | Chlorus, 
întâmplată la Erboracum (azi York), în Britania, 
armata îl proclamă împărat pe fiul său Constantin, în 
Ziua de 25 iulie 306. Epoca sa era tulbure. Luptele 
interne pentru putere erau de o violență extremă. 
Complotiștii erau numeroși. Cel mai activ dintre ei 
era Maxentius, fiul lui Maximianus și ginerele 
împăratului Galerius. La început, Maxentius trăia ca 
simplu particular pe moșia sa, la nord de Roma. În 
octombrie 306, ajutat de mai mulţi complotiști, 
Maxentius se proclamă împărat. Au urmat șase ani 
de conflicte politice și militare intense, deosebit de 
sângeroase. Maxentius a fost, între altele, un mare 
persecutor al creștinilor. 

La 28 octombrie 312, la nord de Roma, la Pons 
Milvius (Podul Șoimului; azi, Prati di Toro di Quinto, 
pe teritoriul capitalei Italiei), Constantin obţine o 
victorie decisivă asupra uzurpatorului Maxentius. La 
data aceea, Constantin era încă păgân. Era însă un 
păgân care știa multe despre creștini și avea un 
respect profund pentru înalta și neabătuta lor ținută 
morală, pentru doctrina și practicile lor religioase. 
Istoricii antici și moderni sunt de acord cu faptul că 
trecerea treptată a lui Constantin la creștinism a 
început cu puţin timp înainte de marea bătălie de la 
Pons Milvius. Istoricii creștini Eusebiu din Cezareea 
(c. 265-340) și Lactantius (Caelius Firmianus 
Lactantius; 250/260-325) ne spun că doar cu puţin 
timp înainte de începerea bătăliei lui Constantin cu 
Maxentius, pe cer, în amiaza mare, a apărut o cruce 
luminoasă, înaltă, deasupra soarelui, cu inscripția /n 
hoc signum vinces. Lactantius, care dă mai multe 
amănunte, relatează întâmplarea în lucrarea sa De 
mortibus persecutorum (48,5). 

În timpul nopţii, semnul Sfintei Cruci și Însuși 
Mântuitorul nostru lisus Hristos s-au arătat 
împăratului Constantin în somn. Mântuitorul i-a 
cerut împăratului să dea ordin ca pe toate drapelele 
oștenilor săi să pună semnul Sfintei Cruci. Fapt este 
că în oastea lui Constantin erau doar 20.000 de 
soldaţi. Maxentius, persecutorul sângeros al 
creștinilor, dispunea însă de 150.000 de oșteni. 
Tulburat profund de ceea ce i se arătase în somn, 
Constantin a ordonat imediat ca pe steagurile 
oștenilor săi să fie pus semnul Sfintei Cruci. A 

confecționat în plus un steag mai mare decât toate, 
labarum, pe care a pus la vedere nu numai semnul 
Sfintei Cruci, ci și monograma Mântuitorului lisus 
Hristos -HP- purtată de creștini în ascuns. 

A urmat bătălia în care Maxentius a fost învins. 
Acesta a fost primul act de eroism creștin al 
Împăratului Constantin. În anii care au urmat, 
Constantin a înfăptuit și alte acte de eroism creștin. 
Pe arcul de triumf edificat de Constantin la Roma, 
păstrat până azi într-o foarte bună stare și pe care |- 
am contemplat de mai multe ori în cursul vizitei mele 
de studii la Biblioteca Vaticanului în toamna anului 
2002 (se află lângă Colosseum și este unul dintre 
cele mai importante puncte de referință pentru 
istoria noastră, a românilor, dar și a întregului 
Imperiu Roman), stă scris că victoria obținută contra 
lui Maxentius a fost posibilă ca un act de inspiraţie 
divină (nstinctu Divinitas). Tot la Roma, lui 
Constantin i-a mai fost înălțată și o statuie colosală, 
pe care a fost pus semnul Sfintei Cruci. 

La numai câteva luni de la minunea și victoria de 
la Pons Milvius, respectiv în ianuarie 313, 
Constantin acorda libertate de cult generală, cu o 
preferință specială pentru creştini. Din religio ilicita, 
cum fusese până atunci, creștinismul devine o 
religio licita, ba chiar încurajată și favorizată. 
Constantin n-a rămas însă la Roma, vechea 
capitală a imperiului. Era nesigur de locuitorii din 
ltalia. Acești locuitori vedeau în împărații de orine 
traco-geto-dacă niște uzurpatori. Îi urau, pur și 
simplu. Adevărul este că în urma înfruntărilor 
militare mereu repetate dintre daci și romani, întinse 
pe mai bine de un secol și care au culminat cu 
războaiele de mari proporții dintre Traian și Decebal 
în anii 101-102 și 105-106 d. Hr., Regatul Dacic a 
fost învins, dar tensiunile politice și militare la 
Carpaţi, Nistru, Tisa și Marea Neagră n-au încetat. 
Dacii liberi de pe teritoriile din nordul Ardealului, 
Moldovei și din Maramureș continuau să-i atace pe 
imperiali în devastatoare raiduri de șoc. 

În interiorul frontierelor romane, etnicii daci s-au 
adaptat însă la noua situaţie. Treptat, ei au ocupat 
tot mai multe locuri în administraţie, în comerț, în 
cultură, ba chiar în guvernarea provinciilor și, mai 
ales, în armată. Etnicii geto-daci angajaţi în armată 
au realizat, în unele cazuri, cariere excepţionale, 
ajungând mari comandanţi de oști. O parte din 
acești comandanți de oști au ajuns împărați, ajutați 
fiind de armatele peste care comandau, formate, 
mai ales, din conaţionali de-ai lor daci, în care 
aveau deplină încredere. 

Primul împărat de origine etnică geto-dacă 
menționat documentar este Regalianus, proclamat 

împărat de armatele și conaţionalii săi din Moesia 
Inferior în anii 258-259. Historia Augusta, o 
culegere de la mijlocul secolului al III-lea cuprinzând 
biografiile a treizeci de împărați romani, ne spune că 
Regalianus era originar din Dacia și că descindea 
din familia regelui Decebal. Au urmat la tron alți 
împărați de orginie etnică geto-dacă. Asupra lor 
insită un mare număr de surse istorice antice, dar și 
lucrarea de sinteză Elemente traco-getice în 
Imperiul Roman și în Byzantium (1976) a 
eminentului istoric clujean lon |. Russu. Ei au domnit 
în condiţii de o violenţă istorică extremă, când 
Imperiul Roman era zguduit din temeii de 
numeroase evenimente politice și militare și când 
starea spirituală a lumii întregi se schimba radical, în 
primul rând datorită răspândirii credinţei creștine. 

În puține locuri de pe întinderea Imperiului Roman 
credința creștină a fost mărturisită atât de intens și 
de eroic ca în ţinuturile strămoșilor noştri. În acest 
sens stau mărturie sursele istorice antice, dar și un 
mare număr de lucrări științifice ale unui mare 
număr de istorici români și străini. Printre ei se 
numără Raymund Netzhammer, Carol Auner, Vasile 
Pârvan, Î. M. Popescu, loan Pulpea Rămureanu, 
unul dintre cei mai mari istorici bisericești și teologi 
pe care i-a dat Muscelul nostru (s-a născut în 1910, 
la Slănic), Ene Branişte (născut la Suseni, în Argeș, 
în 1913), loan G. Coman, lon Barnea, Mitropolitul 
Nestor Vornicescu, Mircea Păcurariu, unul dintre cei 
mai importanţi savanţi din evoluţia culturii noastre, 
Nicolae Dănilă și mulţi alţii. Sute de martiri daco- 
romani și-au dat viața pentru credinţa lor în Hristos, 
în condiţiile unei persecuții anticreștine de o violenţă 
extremă. 

Unul dintre cei mai cunoscuţi împărați de origine 
etnică traco-daco-getică a fost Sfântul Constantin | 
cel Mare. După victoria de la Pons Milvius el s-a 
retras cu oștenii săi devotați la Serdica (azi Sofia, 
capitala Bulgariei), străveche așezare tracică și unul 
dintre cele mai importante orașe ale provinciei 
Dacia Mediterranea. Era un oraș puternic, bine 
întărit cu turnuri de apărare, cu un castellum, cu un 
praetorium, cu temple și terme, cu o bazilică 
impunătoare, cu ateliere numeroase și, mai ales cu 
cazărmi bine întreținute. De la Serdica, din mijlocul 
munților Haemus, împăratul Constantin nu-și putea 
exercita însă prea eficient autoritatea sa imperială. 

A ales deci un alt loc, mai adecvat pentru capitala 
imperiului său. Acesta a fost micuța localitate 
Byzantion, fondată în secolul VII î. Hr. ca o colonie 
megariană pe malul Bosforului, în locul de trecere 
peste mare dinspre Europa spre Asia. Orașul a fost 
“refondat” în anul 330 după un vast plan urbanistic 

supravegheat foarte atent de împăratul Constantin 
însuși. Printre cele mai importante construcţii ale 
noului oraș- numit Constantinopolis, în onoarea 
refondatorului său- erau și bisericile creștinilor. 

Împăratul își continua politica sa favorabilă 
creștinilor. Membrii familiei sale se creștinau treptat. 
Din tolerant față de toate religiile, Constantin a 
devenit protector activ al creștinilor. Sub 
supravegherea sa personală, plină de grijă și de 
respect, în mai-iunie 325, s-a desfășurat la Niceea, 
în Asia Mică, primul Sfânt Sinod Ecumenic al 
Bisericii. Sinodul s-a desfășurat chiar în biserica din 
palatul său, în care se rugau Sfânta Elena, mama 
împăratului, și toți membrii familiei imperiale. Au 
participat 318 părinţi sinodali- episcopi din tot 
imperiul, din Spania până în Asia și din nordul Africii 
până în Dacia. La acest Sfânt Sinod au participat și 
episcopii din ținuturile daco-romane: Dominius (sau 
Domnus) din Sirmium (în Panonia Inferior), 
Protogenus din Sardica (în Dacia Mediterranea), 
Dacus (numele său este semnificativ) din Scupi (în 
Dardania), Pistus din Marcianopolis (Moesia 
Inferior) și Marcus (numele său este incert) din 
Tomis. 

Sinodul a exprimat explicit credinţa creștină 
despre Sfânta Treime, dând un nou impuls 
organizării și misiunii Bisericii în toată lumea, dar 
mai ales în Europa. Constantin Noica avea dreptate 
să spună că Europa, în sensul de realitate spirituală 
creștină la scara întregului continent, a început să 
existe la Niceea. 

Deși a trăit în condiţii istorice de un copleșitor 
dramatism, deși numeroase tensiuni i-au afectat în 
mod teribil chiar pe cei care îi erau rude apropiate, 
împăratul și membrii familiei sale -  împărateasa 
mamă Elena, împărăteasa soție Fausta, Anastasia, 
sora împăratului, fiica ei Constantina, și alţii n-au 
uitat să-i ajute în cele mai variate moduri pe preoţi și 
pe episcopi, să le dăruiască mijloace materiale 
pentru edificarea bisericilor. La Constantinopolis, 
Roma și lerusalim au fost edificate biserici măreţe. 
Fostul palat imperial de la Roma aflat pe dealul 
Lateran a fost cedat episcopului locului. 

În timp ce Roma era un oraș mai mult păgân, 
Constantinopolis, inaugurat solemn la 11 mai 330 
drept noua capitală a imperiului, strălucea prin 
mulțimea și frumuseţea bisericilor sale. 
Constantinopolis, orașul lui Constantin, noua Romă, 
a dat un nou curs istorie universale. Actualul profil 
creștin al Europei se datorește în primul rând 
acțiunilor misionare și catehetice sistematice, 
devenite politică de stat, ale împăraţilor din Bizanţ, 
în primul rând ale celor din dinastia constantineană. 

Împăratul Constantin însuși, care era doar 
catehumen, și toți ai casei sale participau tot mai 
des la Sfintele Slujbe ale creștinilor, citeau scrierile 
lor doctrinare, discutau conţinutul lor cu teologii 
epocii, se rugau, posteau, se perfecționau în 
credinţă. 

Pe teritoriul ţării noastre, Constantin, care a 
împins frontiera imperiului până sub Carpaţii 
Meridionali, a rezidit "din temelii” cetatea Tropaeum 
Traiani. A efectuat lucrări de construcţie la Tomis, 
Histria, Noviodunum, Dinogeţia, Ulmetum. Pe malul 
stâng al Dunării, a refăcut capetele de pod de la 
Dierna, Drobeta, Sucidava, Turris, Constantiniana, 
Dafne și Dinogeţia (Barboși). La Sucidava (azi 
Celeiu-Corabia, în judeţul Olt) a construit un al 
doilea pod peste Dunăre, inaugurat solemn la 5 iulie 
328 (primul fusese construit de Traian la Drobeta). 

Este un fapt care arată importanța demografică, 
stragegică, economică și politică excepţională a 
teritoriului dintre Carpaţii Meridionali și Dunărea de 
Jos pentru starea generală a imperiului. Drumul 
roman care înaintea de-a lungul Oltului spre inima 
Daciei a fost reparat și consolidat. Constantin a 
acordat o atenţie deosebită sistemului militar 
defensiv constituit de /limes-ul care pornea de la 
Drobeta și se întindea peste râurile Olt și Argeş 
până la castrul de la Pietroasele (în județul Buzău). 
În epoca sa, comerțul în ţinuturile Daciei a cunoscut 
o nouă expansiune. Abundenţa monedelor din 
epoca lui Constantin descoperite de arheologi în 
diverse localităţi de pe teritoriul României de azi 
arată clar acest fapt. 

Epoca lui Constantin și a urmașilor săi la tron din 
dinastia  constantineană este marcată de 
intensificarea procesului multisecular, deosebit de 
complex, de romanizare a populaţiei autohtone 
geto-dace. De aceea, unii istorici îl consideră pe 
Constantin "a! doilea Traian”. Mai presus de toate, în 
ținuturile de la Carpaţi, Nistru, Tisa, Dunăre și Marea 
Neagră, credinţa creștină favorizată de împărat s-a 
răspândit tot mai mult și s-a consolidat sub aspect 
organizatoric și instituţional. În mod deosebit, 
Sfântul Împărat Constantin și Sfânta sa mamă Elena 
n-au uitat orașul Naissus, în care au trăit la 
începutul vieţii lor. Aici, unde locuiau rudele, dar și 
vecinii și prietenii lor din copilărie, au construit un 
palat măreț, iar în jurul său- un splendid cartier, 
Mediana. În acest palat, membrii familiei imperiale 
au poposit adeseori. 

Spre finele vieţii sale, împăratul Constantin a 
primit Sfântul Botez. A fost botezat în cursul unei 
ceremonii solemne, în vila sa de la Ancyrona, de 
câtre episcopul Eusebiu de Nicomedia și de alți 

clerici adunaţi în sobor, cu câteva zile înainte de 
marea sărbătoare a Rusaliilor, în luna mai a anului 
33/. Faptul că în conformitate cu dogma creștină 
ortodoxă, Sfântul Botez, ca baie a celei de-a doua 
nașteri spirituale, ca luminare și curățare de păcate, 
șterge toate greșelile unui om l-a determinat pe 
Constantin, care dorea din adâncul inimii să ajungă 
curăţat sufletește în faţa Dreptului Judecător, să-și 
amâne botezul. De altfel, în primele secole creştine, 
botezul celor care doreau să se încreștineze se 
făcea la maturitate. Astăzi, în conformitate cu 
rânduielile Bisericii noastre strămoșești, botezul se 
administrează în cea mai fragedă copilărie, pentru a 
preîntâmpina eventualitatea ca pruncul să moară 
nemântuit. 

După moarte, împăratul Constantin și mama sa 
Elena au fost veneraţi ca Sfinţi. Pentru importanţa 
lor excepţională în evoluţia creștinismului, Biserica i- 
a numit /sapostolos- Întocmai precum Apostolii. 
Consideraţi în perspectivă istorică, Sfinţii Împărați 
Constantin și mama sa Elena, născuţi, crescuți și 
afirmaţi în mediul etnic al daco-romanilor, sunt 
printre cele mai glorioase personalități ale poporului 
nostru. Daco-romanii și apoi românii au rămas ferm 
ancorați în credinţa lor creștină ortodoxă în tot 
cursul istoriei lor. 

Pentru cei interesaţi de problemele filosofice pe 
care le impun noţiunile de eveniment şi progres, 
respectiv de modul cum istoria sfântă a mântuirii 
neamului omenesc comunică cu istoria profană, 
apariţia în lume și în timp a împăratului Constantin | 
cel Mare este un fapt de o importanţă copleșitoare. 
Prin el, neamul nostru străvechi a dat un nou curs 
istoriei universale. Prin Sfinţi ştiuţi și neștiuți (cei mai 
mulți sunt neștiuţi) pe care i-a dat în decursul 
timpului, neamul nostru s-a bucurat din plin de harul 
și îndurarea lui Dumnezeu. 

Prin naștere, Sfinţii aparțin unei familii, unui sat 
sau unui oraș, unui popor. Prin viaţa și faptele lor, 
dar îndeosebi prin consecințele trăirii şi lucrării lor 
spirituale în timp și în lume ei aparțin întregii 
Ortodoxii și istoriei universale. Numărul mare de 
Sfinţi pe care neamul nostru drept-credincios i-a dat 
în decursul secolelor și pe care azi îl preamăresc 
credincioși din toată creștinătatea este o mărturie 
despre România ca Țară Sfântă și putere spirituală, 
ca și despre misiunea poporului nostru în lumea de 
azi și de mâine. 

Idealul adevăratului creștin este sfințenia. În 
drumul spre perfecționare continuă, fiecare 
comunitate de credincioși, locală, văzută și solidară, 
e înconjurată de comuniunea nevăzută a Sfinţilor. 
Sfinţii formează biserica cerească a tuturor celor 

care sunt împreună cu Hristos. Biserica 
pământeană a celor vii este în comuniune reală și 
permanentă cu Biserica cerească, cu Sfinţii care au 
cetatea în ceruri. În credinţa poporului nostru, Sfinţii 
ocrotesc neamul românesc, țara aceasta și lumea 
întreagă. De aceea pe Sfinți nu îi vom venera 
niciodată îndeajuns. Și tot de aceea în calendarul 
nostru prima duminică de după Înălțarea Domnului 
este ziua Sfinţilor români. 

Faptul că în conformitate cu o veche tradiţie 
municipiul Pitești îi are ca patroni spirituali pe Sfinţii 
Împărați întocmai ca Apostolii Constantin și mama 
sa Elena este pentru noi toți un motiv de profundă 
bucurie sufletească. Prin Sfinţi nu numai noi, 
creștinii, ci întreaga omenire și întreaga fire se 
spiritualizează evolutiv însetată pururi de Creatorul 
ei. 

E necesar să subliniem și faptul că timpul Bisericii 
are numeroase atingeri cu timpul istoriei profane. 
Dar cele două modalităţi de trăire a timpului nu se 
confundă. Pentru că numai creștinii trăiesc în 
perspectivă eshatologică. Istoria mântuirii este infinit 
mai presus de toate celelalte aspecte ale istoriei. Ea 
le influențează pe celelalte și le depășește, pentru 
că în ea lucrează mirabilia Dei. Creștinul demn de 
acest nume colaborează la istoria mântuirii într-o 
acţiune sinergică cu Dumnezeu Însuși și cu Sfinţii 
Săi, aşa cum au făcut Sfântul Împărat Constantin | 
cel Mare și mama sa Sfânta împărăteasă Elena. 
Istoria sfântă are caracter eshatologic, realizată ca 
împlinire a voii lui Dumnezeu în lume și în eternitate. 

În acest sens, Sfântul Împărat Constantin | cel 
Mare și mama sa Sfânta Elena aparțin istoriei 
profane, istoriei neamului nostru românesc, istoriei 
universale, dar mai ales istoriei Bisericii, respectiv 
istoriei mânturirii neamului omenesc. Viaţa, faptele, 
miracolele și cultul fiecărui sfânt ne vorbesc în 
variate moduri și ne învață multe, pe noi, creștinii, 
dornici să-i imităm. Viaţa și faptele Sfinţilor Împărați 
Constantin și Elena ne vorbesc, mai presus de 
toate, de prezenţa și acțiunile neamului nostru 
binecuvântat în istoria creștinismului și a vieții 
spirituale a întregii umanități. 


Text apărut în Argeș, revistă de cultură, serie 
nouă, Pitești, anul III (37), nr. 20 (251), mai 2003, 
pp. 1-2, precum și în volumul Mihail Diaconescu, 
Icoane din trecut și de azi. Portrete, evocări, 
mărturii, Editura Magic Print, Onești, 2017, pp. 21- 
29. 

50 de ani de la redeschiderea bisericii 
domnești din Pitești. 


O addenda 


Dacă acum doi ani biserica domnească din Pitești 
își aniversa 360 de ani de la ctitorire, anul acesta își 
serbează discret un adevărat jubileu: 50 de ani de la 
redeschidere. Pe 17 noiembrie 1968, în prezenţa 
episcopului losif al Râmnicului, biserica domnească 
„Sf. Gheorghe” din Pitești era resfințită și deschisă 
din nou urbei căreia îi aparține și pe care, de secole, 
o valorizează nu numai estetic, prin proporțiile ei 
calculate și prin plastica ei atrăgătoare, ci și 
spiritual, primul ei rol, de altfel. Menţionăm că în 
perioada 1963-1968 a fost închisă publicului, 
deoarece statul român — după ce, în prealabil, prin 
Sfatul Popular Pitești, o 


obligatorie 


Drd. Octavian DĂRMĂNESCU 


conducerea D.M.I., de a salva biserica de la 
demolare, dar și de restaurarea exemplară a 
sfântului lăcaș, premiată și devenită de atunci un 
model pentru arhitecții restauratori. 

Asupra acestui capitol despre care s-a scris 
deja!, revenim însă cu un plus de informaţie. În 
primul rând, este vorba despre apariția din nou a 
spectrului demolării. Din relatatea recentă a 
preotului pensionar Marin Chiriţă, fost paroh în 
cartierul piteștean Găvana -— invitat constant în 
ultima perioadă la biserica domnească —, în 
perioada 1971-1972 prim-secretarul judeţean lon 





amenințase îndelung CU 
demolarea - o introdusese din 
nou pe lista monumentelor 
„feudale” de restaurat. 
Însărcinare atribuită providenţial 
arhitectului restaurator Ștefan 
(Lupu) Balș. Un om la fel de 
providenţial puţinei istorii vechi 
rămase Piteștiului după 
sistematizarea violentă a fostei 
vetre medievale, transformată 
abuziv și inestetic — citește 
„progresist' -— într-un morman |eR8 
calculat de silozuri de dormit și |Esăă 
de cumpărat. Este vorba nu |igtăză 
numai de efortul tehnic |33iă 
personal, împreună cu toată 











Reprezentarea Piteștilor în 
Atlasu geograficu al | 
României de D. Papasoglu. |“ 
Gravură de H. Bahr, 1864, p% 
Macrofotografie, clișeu A. | 
Pănoiu,  apud Eugenia |5i 
Greceanu, Ansamblul urban 4 
medieval Pitești, București, |&, 
Muzeul Naţional de Istorie, | 
1982, p. 97. Încercuit expres, 
foarte probabil, biserica | 
domnească „Sf. Gheorghe” 

Dincă își manifestase în secret intenţia mai veche, 
la fel de vie, a comuniștilor locali de a o demola. 
Aceasta o aflase însuși episcopul losif Gafton care, 
la rându-i, o adusese la cunoștință protopopilor de 
Pitești și de Slatina, pr. Constantin Dejan și, 
respectiv, pr. lon Trandafir. De faţă și el, părintele 
Chiriţă înștiințţează imediat pe părintele Marin 
Braniște despre apariția noului pericol. Bânuim că 
acesta, la rându-i, îl va fi informat din nou pe 
patriarh care, pe lângă calitatea de salvator al 
sfântului lăcaș, și-o cristalizează, iată, și pe aceea 
de străjer necondiţionat — probabil și pe relația 
istorică a monumentului însuși, de soră mai mare cu 
doi ani a catedralei patriarhale. Incomodă constant 
în cadrele transmisiunilor tv, biserica domnească din 
Pitești va sta mereu deasupra cu sabia desființării, 
relatările parohienilor susținând că în anii optzeci ai 
secolului trecut însăși soţia președintelui, Elena 
Ceaușescu, o dorea demolată, deoarece îi repugna 
din principiu și, în plus, intenţiona boem să vadă de 
la balconul prefecturii carcasa nouă a teatrului de 
stat. Probabil că exact acum intervine cu adevărat 
protecţia lui Nicolae Ceaușescu, fostul ei 
persecutor, de pe când era deputat de Argeș. 


În al doilea rând, este vorba despre o addenda 
obligatorie, și anume clarificarea identităţii bisericii 
de pe ștampila din 1864 a protopopiatului judeţului 
Argeș. Pretenţia noastră, că aceasta este chiar 
biserica „Sf. Gheorghe” din Pitești, vine, în primul 
rând, din statutul domnesc al lăcașului. Al doilea 
argument este că majoritatea protopopilor de Pitești 
slujiseră până atunci la biserica domnească, însuși 
protopopul din anul turnării ștampilei, Nicolae 
Constantinescu, având peste câţiva ani să 
slujească aici. În 1864, catedrală a orașului Pitești 
era încă biserica Mavrodolu, însă ștampila nu o 
arată nicidecum a fi ea — la fel și în cazul bisericii 
domnești a lui Neagoe Vodă din Curtea de Argeș, 
deoarece ștampila episcopiei o arată longitudinal, 
cu toate cele patru turle. Aici este vorba despre o 
descriere frontală. O biserică cu o turlă mare și două 
mici, despărțite accentuat. Mai mult, un pridvor 
supraetajat deschis prin trei ferestre. 

Aceste detalii nu indică la Pitești decât biserica 
domnească de aici. Chiar catagrafia din 1852 
detalia pridvorul ca având trei ferestre3. De fapt, 
pentru noi, un plus de siguranță al identificării îl dă 
chiar primatul arhitectural al acestui sfânt lăcaș în 

arhitectura ecleziastică 

muntenească: supraetajarea 
pridvorului. Este, pentru noi, 
garanţia identificării corecte 
a bisericii din  ștampila 
invocată. În sfârșit, nicio altă 
biserică medievală din 
județul Argeș nu mai are 
pridvor supraetajat și deschis 
— această soluţie 
arhitectonică rară va mai fi 
folosită de-abia în 1688, la 
biserica de la Filipeștii de 
Pădure, însă acolo pridvorul 
-4..| este închis. Apar și mai clar, 
în această nouă lumină, 





Ștampila protopopului 
districtului Argeș cu 
sediul la Pitești, 1869. 
Foarte probabil, biserica 
domnească „Sf. 
Gheorghe” înainte de 
modificările din  1875- 
1876. Sursa: S.J. A. A.N,, 
Fond Episcopia Argeș, 
Dos. 80/1870, f. 4 

indicţiile fugitive din 1864 ale gravorului H. Bahr+ 
care, printre alte biserici piteștene reprezentate, 
indică și două turle mici ale uneia așezate central, 
credem noi, biserica domnească. 

Singura obiecţie la propunerea noastră este 
posibilitatea reală ca cele trei deschizături 
superioare ale pridvorului să nu fie ferestrele de la 
Pitești, ci frizele frontale de la Curtea de Argeș, 
minimalizate (de la 7 la 3) din necesităţile de spaţiu 
ale celui care a turnat ștampila. Fondul Episcopiei 
Argeșului din cadrul Serviciului Judeţean Argeș al 
Arhivelor Naţionale conţine multe ștampile în ceară 
din perioada jumătăţii de secol XIX în care biserica 
lui Neagoe Vodă Basarab, apare, într-adevăr, nu cu 
7 frize frontale, ci cu 3. Se pune întrebarea: putea 
renunța episcopul de Argeș la un blazon atât de 
puternic — biserica domnească a lui Neagoe Vodă — 
pentru a trece pe ștampila protoieriei judeţului pe 
care-l păstorea imaginea unei alte biserici, la fel de 
domnești, dar incomparabilă estetic? Răspunsul 
nostru este afirmativ. În primul rând, mai existase cel 
puţin un precedent. Printre puţinele ștampile 
păstrate ale protoieriilor argeșene — corespondența 
nu se ștampila neapărat, actele rutiniere fiind doar 
semnate, nu și ștampilate — avem una pe o circulară 
din 18529. Aici nu avem nicidecum biserica lui 
Neagoe Vodă, ci câteva 
insemne cultice. În al doilea 
rând, Piteștiul era capitală de | 
judeţ de peste un secol și, 
mai mult, unirea Principatelor 


sporise indirect conștiința 
apartenenţei locale și 
afirmarea puternică a 


reședințelor de district. Nu în 
ultimul rând, în ce privește 
afacerile episcopiei, într-o 
mare măsură, trebuia să se 
treacă pe aici — episcopii 
acestei perioade stăteau mai 
mult la metocul Antim din 
București și la Pitești. lată că 
cedarea de blazon putea 
avea loc destul de rezonabil, 





Ștampila  Protopopiei 
Plăşii Argeșul, Loviștea, |. 
Topologul și Oltul, Jud.|.. 
Argeș, 1852. Sursa:| 
S.J.A.A.N., Col. Doc. Ist.,|. 
P. XLIX, doc. 144. 

minţile fiind traversate îndeobște de curentul 
progresist al epocii. 

Posibila identificare a fostei forme a bisericii 
domnești din Pitești — care, între 1875-1876, va intra 
într-un proces abuziv de modificare (demolarea 
turlelor mici, înălțarea pe pridvor a unui turn- 
clopotniță inestetic, demolarea zidului de incintă și a 
catapetesmei, lăţirea ferestrelor) — obligă însă la o 
reconsiderare a expresivei restaurări de acum o 
jumătate de veac. Nu ignorăm contextul politic 
foarte vitreg și presiunea lui asupra inventarului 
arhitectural medieval în curs de demolare sau de 
restaurare cât mai rapidă, nu negăm în niciun caz 
profesionalismul marelui arhitect restaurator, dar 
biserica domnească din Pitești, mai precis cea de 
după 1968, se îndepărtează puţin de cea din 
ștampila protopopului de la 1864. Această evidenţă 
nu retrogradează nicidecum caracterul științific al 
restaurării lui Ștefan Balș, marele nostru re-ctitor al 
monumentelor din Oltenia, București sau Nordul 
Moldovei! Arhitectul restaurator, potrivit dosarului de 
la I.N.P., a restaurat biserica după datele istorice 
oferite de către pr. paroh Marin Braniște, important 
istoric local. La rându-i, sursa primă de informare a 
constituit-o arhiva bisericii, mai ales Synodiconul din 
1885, întocmit lapidar de câtre parohul Nae 

Boerescu. Nu negăm, de altfel, nici buna intenţie a 
părintelui, cu toate că în acei ani teribili 
documentarea detaliată suferea în mod direct de 
urgenţa restaurării. Foarte probabil, părintele, un 
acrivic cercetător, a văzut pecetea din 1864, dar a 
ignorat-o. 

Documentat minimal, restauratorul pornește într-o 
cursă contratimp de intuire a vechilor forme. 
Arheologia îi vine imediat în ajutor: biserica avusese 
un altfel de pridvor (concluzie și a arh. Emil 
Costescu, din 1939), iar pe pronaos au existat două 
turle mici. Graba întocmirii schițelor de restaurare se 
amplifică în 1965, când biserica — cu o curte închisă 
cu un gard de fier, cu pridvorul vechi demolat, 
oferind o priveliște tristă trecătorilor în noul centru 
civic — este din nou ameninţată cu demolarea. Lipsa 
informaţiei istorice își spune cuvântul, în cadrul 
şedinţelor D.M.I. ajungându-se, în privinţa amplasării 
turlelor mici, chiar la votare: lângă turla mare (tipul 
Dealu) sau lângă pridvor? Se ia decizia reactivării 
lor acolo unde sunt astăzi, spre un mai bun echilibru 
al proporțiilor?. lată, așadar, un aspect trist. 

În mod cert, biserica arhitectului restaurator 
Ștefan Balș este cu mult mai estetică decât cea din 
ștampilă. Sincer, restauratorul dă, peste ani, o dare 
de seamă asupra procesului arhitectural de la 
Pitești, argumentându-și coerent acţiunile și 
atenţionând că restaurarea s-a dorit o înfrumusețare 
ostinată, pentru că în joc stătea însăși existența 
sfântului lăcaş/. Trăgând o linie neutră, ne dă însă 
următoarea situație: la biserica domnească din 
Pitești nu s-au reactivat cele două perechi de 
contraforți pe care vechea pictură în ulei din pronaos 
(1876) le indica. Parterul pridvorului s-a deschis 
supranumerar, cu două ferestre (nu știm dacă avea 
ferestre și pe laterale) faţă de forma din 1864. Etajul 
pridvorului s-a deschis cu un număr supranumerar 
de ferestre (nu știm dacă avea ferestre și pe 
laterale) faţă de forma din 1864. Nu s-a reactivat, de 
asemenea, vechea catapeteasmă de zid — foarte 
probabil, pe principiul estetic de câștigare a 
autorităţilor locale în ideea păstrării bisericii, a fost 
păstrată excepţionala tâmplă a lui Ștefan Babic. S-a 
ales ca turlele mici de pe pronaos să fie mai mari şi 
alăturate, în partea de vest a pronaosului. Din 
studierea atentă a informaţiei de pe ștampilă se 
poate observa deasupra rândului de ferestre din 
partea frontală a etajului pridvorului un șir de cinci 
deschizături mai mici. De asemenea, nici acestea 
nu au fost reactivate (din lipsa informaţiei istorice, 
bineînţeles). S-a luat, în plus, măsura detencuirii 
totale a sfântului lăcaș, o altă măsură estetică — 


— 16 


imputată în revistele de specialitate datorită riscului 
expunerii cărămidei aparente la factorii naturali 
degradanţi —, argumentată personal de câtre arh. 
Ștefan Balș prin faptul că s-a dorit în mod unanim o 
soluție neapărat estetică, el însuși îndemnând 
posteritatea, după gust, la retencuire. 

Se pune firesc întrebarea: este biserica 
domnească de la Pitești a domnitorului Constantin 
Șerban sau a restauratorului Ștefan Balș? Nu 
cumva restaurarea marelui profesionist este una 
neștiinţifică? Personal, răspunsul este clar: abaterile 
(unele conștient asumate) nu sunt semnificative. 
Cantitativ, Ștefan Balș a înlăturat o monstruozitate 
de clopotniţă, a intuit un primat (etajul pridvorului), a 
amplasat niște turle mici cu mult mai acceptabil 
decât o făcuseră vechii meșteri și a readus din nou 
la vechea proporție, ferestrele, lărgite abuziv la 
1875-1876. În plus, nu știm dacă biserica 
domnească de pe ştampila din 1864 mai arăta — în 
detaliu — ca cea de la 1656. 

Întrebarea finală: se mai poate cere o altă 
restaurare? Și tehnic, și moral, da — dacă 
relaționarea propusă este corectă. Bânuim însă că 
foarte puţini dintre noi ne-am dori la Pitești o biserică 
domnească tencuită în alb, cu două turle mici și la 
fel de albe, cu un pridvor aproape blindat, grosier ca 
un rinocer ai cărui ochi, cele trei ferestre pătrate, 
amintesc medieval de un „cremenal'. Biserica 
propusă de Ștefan Balș este o capodoperă, marca 
vechilor Pitești într-un sinistru arhitectonic proletar 
care n-a fost estetic nici măcar la inaugurare. 


Note: 

Octavian Dărmănescu, Salvarea de la demolare și 
restaurarea bisericii domnești din Pitești (1963-1968), în 
„Argesis".Studii şi comunicări, seria Istorie, Muzeul 
Județean Argeș, anul XXV, 2016, pp. 123-156. 

2ldem, Biserica domnească „Sf. Gheorghe” din Pitești, 
Editura Europroduct, Pitești, 2017. 

SSpiridon Cristocea, Catagrafii din secolele XVIII-XIX 
ale unor mănăstiri și schituri din județul Argeș, Editura 
Ordessos, Pitești, 2013, p. 228. 

4Eugenia Greceanu, Ansamblul urban medieval 
Piteşti, Muzeul Naţional de Istorie, București, 1982, p. 97. 

9S.J.A.A.N., Col. Doc. Ist., P. XLIX, doc. 144. 

GArhiva I.N.P,, fond D.M.I., Dos. 7042 , Memoriul din 7 
ianuarie 1967 al arh. Ştefan Balș. Rezoluţia directorului 
D.M.I., Richard Bordenache, asupra componenţei 
delegației care va merge la Pitești: prof. arh. Grigore 
lonescu, prof. arh. Horia Teodoru, arh. Bilciurescu, arh. 
Curinschi, L. Vasilescu. 

/ Stefan Balș, Biserica Sf. Gheorghe din Pitești, în 
„R.M.M.-M.L.A.”, anul XLV, nr. 2, 1976, p. 63. 

Persecuţiile împotriva creştinilor. 
Hristos sau Caesar 


Prof. lonuţ Gabriel ZIDARU 


Articolul prezintă poziţia societăţii iudaice şi romane asupra creştinismului din primele secole, plecând 
de la analiza cauzelor persecuțiilor. Răspândirea creştinismului a întâmpinat de la început unele piedici şi 
greutăţi. Creştinismul primelor trei secole a fost unul însângerat. El s-a confruntat cu o serie de prigoane 
venite atât din partea evreilor cât şi din partea autorităţilor romane. Creşitinii îşi aduceau aminte de 
îndemnul Mântuitorului “de a-şi lua crucea şi de a-l urma”. La rândul său, Apostolul Pavel adaugă 
următoarea mărturie: „Toţi cei ce voiesc să trăiască cu evlavie în Hristos Isus, vor fi prigoniţi”(2 Timotei 


3:12). 
mărturiseau. 


La baza persecuțiilor religioase au stat o serie de 
cauze generale care au fost de mai multe tipuri: 

a). Cauze politice. La început, Biserica a suferit 
puţină persecuție din partea autorităţilor romane 
atâta timp cât a fost considerată ca fâcând parte din 
iudaism, care era o religie legală19. Strânsa 
legătură dintre religie, stat şi viaţa publică scotea şi 
mai mult în evidenţă contrastul dintre creştinism şi 
păgânism. Politeismul era în adevăr amestecat în 
toate manifestările vieţii publice şi de stat. Ideea 
păgânilor că Imperiul Roman este ajutat şi protejat 
de zei şi că lor li se datorează creşterea şi puterea 
lui şi, pe de altă parte, că nenorocirile care se abat 
asupra lui vin din cauza creştinilor reprezintă una 
dintre cauzele declanşării persecuției religioase. 
Creştinii se făceau vinovaţi prin atitudinea lor faţă de 
Zei, pentru că jignesc şi supără zeii. Acest lucru a 
contribuit la ura păgânilor faţă de creştini şi la 
transformarea creştinilor în duşmanii statului. Nu 
numai poporul de rând, dar şi conducătorii politici şi 
religioşi ai timpului vedeau, în general, în Creştinism 
o religie nemaiîntâlnită pentru stat, pentru societate 
şi cultură. Se admitea ca noua religie (creştină) să 
fie practicată doar în particular, dar cu respectarea 
publică a cultului păgân. Răspândirea creştinismului 
în lumea greco-latină îi neliniştea pe împărații 
romani, creştinii fiind socotiți un pericol public. De 
asemenea, critica aspră pe care creştinismul o 
făcea păgânismului (socotind-o rătăcire, înşelăciune 
a demonilor, corupţie), întărâta şi mai mult pe 
păgâni. Creştinii erau văzuţi ca instigatori la revoltă, 
întrucât ei nu acceptau cultul Cezarului. Ei nu 
puteau rosti: “Cezar este Domnul!” crezul lor ferm 
era acela că “Isus este Domnul!”. Statul a văzut în 
acest comportament un factor de dezechilibru 
politic. În acelaşi timp, creştinii nu se închinau zeilor 
protectori ai cetăților. Mai mult decât atât, ei 
predicau revenirea lui Mesia şi instaurarea unei noi 

Pentru ei, aceasta însemna să fie gata să plătească cu propria lor viaţă pentru crezul pe care-l 


Împărăţii. Aceste pretenţii au fost percepute ca o 
ameninţare la adresa statului şi a sistemului politic. 
Refuzul de a practica cultul împăratului şi al zeiţei 
Roma, care constituia de fapt o manifestare de 
loialitate politică faţă de puterea Romei şi a 
împăratului, de la care creştinii se sustrăgeau, căci 
ei adorau pe Dumnezeul cel adevărat, Creatorul 
cerului şi al pământului, a atras ura din partea 
păgânilor“. Refuzul creştinilor de a adora pe 
împărat ca zeu era socotit un act de impietate 
(sacrilegium) şi ofensă adusă majestăţii imperiale - 
„Crimen lesae religionis et divinitatis"(Tertullian, 
Apologeticum, XXVII). Multe practice creştine 
păreau să confirme autorităţilor romane suspiciunile 
lor despre neloialitatea creştinilor faţă de stat]. 
Creştinii refuzau în mod consecvent să ofere tămâie 
pe altarele închinate geniului împăratului, care în 
minţile oamenilor din perioada imperială de la 
Caesar August până la Constantin cel Mare, era în 
mod inseparabil legat de binele statului. Dacă 
cineva oferea sacrificiu pe aceste altare, putea apoi 
să practice o nouă religie particulară. Creşitinii nu 
aduceau asemenea jertfe şi ca urmare erau 
pedepsiţi pentru că nu se conformau uzuanţelor 
tradiţionale, considerate indispensabile pentru 
subzistenţa întregii sfere denumite res publicae. 
Cine devenea creştin înceta să mai fie roman, 
deoarece creştinismul reprezenta o ameninţare 
pentru cultul oficial de stat22. Creştinii ţineau 
majoritatea întâlnirilor lor noaptea şi în secret. 
Pentru autoritatea romană aceasta nu putea să 
însemne altceva decât un complot împotriva 
siguranţei statului. În Apologia sa, Tertullian 
demonstrează loialitatea creştinilor faţă de împărat 
prin faptul că aceştia se roagă pentru sănătatea 
împăratului şi au simţăminte de apreciere faţă de 
împărați: „Noi ne îndeplinim rugăciunile şi bucuria 
către Împărați, ca oameni curaţi, cumpătaţi şi 

cinstiţi'23. În concluzie acuzaţiile care se aduceau 
creştinilor erau fără temei. 

b). Cauze religioase. Pe lângă acuzaţiile politice 
care au declanşat prigoana împotriva creştinilor, au 
existat şi acuze religioase. Însăşi religia oficială a 
Imperiului Roman scotea în evidenţă diferenţa dintre 
cetăţenii /oiali şi acest popor nou, adică creştinii. Toţi 
cetăţenii romani aveau o datorie publică de a se 
închina tuturor zeilor — al căror număr creştea odată 
cu moartea fiecărui împărat roman, considerat de 
acum unul dintre zei. Oricine nu se închina zeilor şi 
împăratului era considerat lipsit de religiozitate şi 
patriotism. Datorită faptului că împăratul îşi aroga 
uneori funcţii divine, crima de les majestate era 
considerată capitală. Împăratul era considerat drept 
„Pontifex maximus” capul suprem al religiei păgâne 
romane. Cel care nu îl cinstea pe împărat şi nu îl 
considera pontiful suprem era acuzat şi de ateism, 
fiindcă nesocotea religia statului roman şi pe 
întemeietorul acesteia. Tertullian atacă în termeni 
aspri religia păgână, considerând că nerespectarea 
Zeilor romani nu este o crimă, din moment ce 
aceştia nu există: „Mărturisirea acestor creştini, prin 
care ei declară că nu există zei, şi în care ei vă spun 
că nu există decât un Singur Dumnezeu, 
Dumnezeul pe Care Îl adorăm, este arhisuficientă 
pentru a ne desvinovăţi de crima trădării, în special 
față de religia romană. Pentru că, este cert dacă nu 
există nici un zeu, nu există nici o asemenea religie. 
Dacă nu există o religie, fiindcă nu sunt zei, noi nu 
suntem vinovaţi de nici o crimă împotriva religiei”24. 
Dar cum ar fi putut creştinii să-l recunoască pe 
Cezar ca Domnul lor? ,,„Noi îl cinstim pe Caesar ca 
impărat” a spus unul dintre martiri, dar ne închinăm 
doar lui Dumnezeu'29. Între creştinism şi religiile 
greco-romane era o mare deosebire. Creştinismul 
era o religie nouă, monoteistă, spirituală, morală, în 
timp ce păgânismul era o religie veche, politeistă, 
idolatră şi imorală. Creştinii nu aveau idoli şi nici 
multe accesorii pentru închinare. Ei închideau ochii 
Şi se rugau fără a avea vreun obiect vizibil cărora să 
se roage. Păgânii aveau altare, idoli, preoţi, ritualuri 
Şi jertfe. Romanii nu aveau o înţelegere pentru o 
religie fâră temple, fără reprezentări plastice, fără 
Zei şi jertfe. Ei vedeau în creştinism ,„,o superstiție 
nouă şi răufăcătoare” (Suetoniu), o religie suspectă, 
care voia să In SIISEi PS toate celelalte şi întâmpina 
de aceea ura tuturorZ0. 

Această uriaşă diferenţă a adus asupra 
creştinilor acuzaţia de ateism. Calamităţile naturale 
care se abăteau asupra Imperiului Roman, năvălirile 
barbare, dar şi epidemiile erau atribuite creştinilor 
care au stârnit mânia zeilor pe care i-au părăsit. 
Scriitorul Tertullian se adresează astfel romanilor, 

spunându-le cu ironie: „Dacă Tibrul inundă 
câmpiile, dacă, din contră, Nilul nu se revarsă peste 
ogoare, dacă cerul nu plouă, dacă se cutremură 
pământul, dacă este foamete, dacă se iveşte vreo 
molimă, voi strigaţi îndată: Creştinii la leu! — 
Christianos ad leonem. Atâţia la unul singur? Vă 
rog, înainte de împăratul Tiberiu, adică de venirea 
lui Hristos, câte nenorociri n-au lovit Imperiul şi 
cetatea Romei?” (Apologeticum, XL 2-3)27. În 
acelaşi timp, invidia preoţilor păgâni, deranjaţi de 
succesul Evangheliei, nu prevestea nimic bun 
pentru biserică. Mulţi dintre aceşti preoţi deţineau 
funcţii de conducere în Senat şi erau întotdeauna 
gata să dezlănţuie prigoana împotriva creștinilor. O 
astfel de situaţie este descrisă în cartea Faptele 
Apostolilor cap. 16, unde se spune că preoţii din 
Filipi, iritaţi de convertirea unei slujnice ghicitoare, i- 
au acuzat pe creştini de lipsă de patriotism şi s-au 
grăbit să-i pedepsească. Necunoaşterea şi 
neînțelegerea învăţăturii, învierea morţilor şi a 
cultului, au determinat unele răstălmăciri şi acuzaţii 
la adresa creştinilor. Credinţa creştină era socotită 
de păgâni o apostazie de la religia şi tradiţia 
strămoşilor — mos majorum, disprețul zeilor, ateism 
Şi nelegiuire28. 

c). Cauze morale. Prejudecăţile şi ura păgânilor 
se manifestau şi în aprecierile lor asupra vieţii 
morale a creştinilor. Acestea sunt poate cele mai 
curioase şi periculoase: zvonuri necontrolate, 
calomnii absurde, care căutau să compromită pe 
creştini şi să-i facă odioşi societăţiiz“. Faptul că 
urmaşii lui Hristos se adunau în secret a adus de 
asemenea acuzaţii morale împotriva lor. S-au 
răspândit zvonuri că ei practicau incestul, 
canibalismul şi alte lucruri împotriva naturii. 
Înțelegerea greşită a Cinei Domnului, în cadrul 
căreia creştinii “mâncau şi beau” trupul şi sângele 
Domnului Isus, a dus repede la ideea că creştinii 
ucideau şi mâncau copii ca jertfe pentru Dumnezeu. 
Expresia “sărutul păcii” a fost răstălmăcită pentru a- 
i acuza pe creştini de incest. Minucius Felix, avocat 
creştin la Roma în jurul anului 200, consemnează 
un astfel de zvon în lucrarea lui apologetică numită 
Octavus: “Aud spunându-se că, impinşi de nu ştiu 
ce credință absurdă, consacră şi adoră capul 
animalului cel mai demn de dispreţ, măgarul. 
Relatările despre inițierea noilor adepţi sunt pe cât 
de oribile pe atât de notorii. Un prunc, învelit în 
făină, pentru a-l înşela pe novicele încrezător, este 
aşezat în faţa celui care trebuie iniţiat în taine. Indus 
in eroare de grămada de făină, care-l face să 
creadă că loviturile sale sunt inofensive, novicele, îl 
ucide pe prunc... Cu toţii sorb lacom sângele 
copilului, iar trupul său şi-l împart; prin această jertfă 

işi pecetluiesc legământul şi prin complicitatea la 
crimă se obligă reciproc la tăcere... Cât despre 
ospețele lor, cu toţii le cunosc şi pretutindeni se 
vorbeşte despre ele... În zi de sărbătoare, se adună 
pentru ospăț, cu toţii copiii, surorile şi mamele lor, 
ființe de toate sexele şi vârstele. lar după ce au 
mâncat din belşug, când însuflețirea ospăţului 
atinge culmea şi focul beţiei aprinde patimile 
incestuoase, asmut un câine legat de candelabru, 
aruncându-i o bucată dincolo de lungimea frânghiei 
cu care e legat. Câinele sare, iar lumina care i-ar fi 
putut trăda se stinge... Atunci se imperechează la 
întâmplare şi, dacă nu sunt cu toţii incestuoşi în 
faptă sunt în intenţii"30. 

Nu avea prea mare importanţă faptul că în aceste 
Zvonuri nu era nici o urmă de adevăr. Neînţelegând 
rostul şi sensul agapei creştine, creştinii erau 
socotiți imorali, fiind acuzaţi că la ospeţele comune 
se dedau la desfrâu şi comiteau chiar incesturi, ca 
Oedip, regele Tebei. Chemarea Evangheliei la o 
viaţă de sfinţenie şi la condamnarea păcatului a dat 
naştere multor nemulțumiri. Petru le-a scris cititorilor 
săi că păgânii „se miră că nu alergaţi împreună cu 
ei la acelaşi potop de desfrâu şi vă batjocoresc”(1 
Petru 4:4). Creştinii evitau toate lucrurile dragi 
păgânilor. Epistola câtre Diognet ne apune că lumea 
îi urâşte pe creştini pentru că „sunt împotriva 
plăcerilor ei” '. Despre acuzaţiile aduse creştinilor 
legate de incest şi canibalism vorbeşte şi Tertullian 
în Apologia sa: „Ne socotiți pe noi cei mai criminali, 
acuzându-ne că ne omorâm copiii, că facem ospeţe 
după care ne dedăm la ticăloșii, organizate, ziceţi 
voi, cu ajutorul câinilor, care, ca nişte proxeneţi ai 
localurilor de noapte, sunt dresați să stingă luminile 
pentru a întinde astfel o perdea discretă peste astfel 
de plăceri nelegiuite. Astfel de acuzaţii ne aduceţi de 
multă vreme şi totuși n-aveţi nici o grijă să dovedliţi 
faptele de care suntem învinuiți. De aceea, sau 
dovediți-ne, dacă le credeţi, sau încetaţi a mai crede 
in existenţa lor, dacă n-aţi descoperit nimic”32. 

Octavius se plângea că bărbaţii creştini „se abțin 
de la plăcerile cuvenite unui gentilom”33, adică 
participarea la spectacole şi la luptele dintre 
gladiatori. Oamenii au început să vorbească 
împotriva creştinilor, care denunţau cu fermitate 
plăcerile lumii. Chiar dacă creştinii se abţineau să 
participe la manifestările civice în cinstea 
împăratului şi a zeilor, ei îşi respectau cu 
conştiinciozitate îndatoririle civice, îşi plăteau taxele 
Şi îşi făceau datoria faţă de Imperiu ca şi cetăţeni 
civili. Sfântul lustin Martirul surprinde acest 
devotament al creştinilor, subliniind că păgânii nu 
sunt mai corecţi decât creştinii în comportamentul 
faţă de stat: „În ce priveşte dările şi impozitele faţă 

de cei orânduiți de către voi, în scopul acesta, noi 
căutăm pretutindeni şi mai înainte de toţi să ni le 
plătim, aşa cum am fost învăţaţi de către El. Căci, în 
vremea aceea, apropiindu-se unii de EI, L-au 
intrebat dacă trebuie să se plătească dări Cezarului. 
ȘI EI le-a răspuns: Spuneţi-Mi, ce imagine are 
gravată pe ea moneda?lar aceia au zis: a Cezarului. 
ȘI iarăşi le-a zis lor: Daţi, deci Cezarului cele ce sunt 
ale Cezarului şi lui Dumnezeu cele ce sunt ale lui 
Dumnezeu. Pentru aceasta noi ne închinăm numai 
lui Dumnezeu, iar vouă, pe lângă toate celelalte, 
bucurându-ne, slujim, mărturisind că voi sunteţi 
impăraţii şi conducătorii oamenilor şi ne rugăm ca, 
dimpreună cu puterea împărătească, să vă arătați a 
avea şi o judecată înțeleaptăS. Tot lustin Martirul 
este de părere că cei mai buni cetăţeni ai Imperiului 
Roman sunt creştinii, deoarece ei pun mai presus 
legile divine, pe care le respectă, decât legile 
omeneşti. Păgânii au fost şi mai ofensaţi de faptul 
că urmaşii lui Hristos refuzau să profeseze meserii 
pe care le considerau incompatibile cu mărturia lor. 
Prejudecăţile şi ura manifestate de păgâni în relaţiile 
lor cu creştinii au luat forme curioase şi periculoase 
şi anume: zvonuri necontrolate, calomnii absurde, 
care căutau să compromită pe creştini şi să-i facă 
odioşi în faţa societăţii. 

d). Cauze sociale. Problemele sociale şi-au adus 
Şi ele contribuţia la cauzele generale ale persecuției 
asupra creştinilor. Clasele dominante vedeau în 
creştini nişte indivizi vulgari pe care-i dispreţuiau, 
pentru că se recrutau mai mult din clasele modeste 
şi pentru că susțineau egalitatea tuturor oamenilor 
(Coloseni 3:11); păgânismul insista asupra unei 
structuri aristrocratice a societăţii, în care PE ESIaNI 
erau serviţi de clasele inferioare şi sclavi3%. 
Creştinismul era, deci, socotit o religie a sclavilor, 
ignoranţilor şi a oamenilor inferiori. Nu numai în 
societate, dar şi în familie, raporturile dintre creştini 
Şi păgâni s-au schimbat datorită unor nemulțumiri, 
imputări sau discuţii jignitoare. Creştinii erau urâţi de 
păgâni şi erau socotiți periculoşi, nebuni, 
conspiratori şi chiar trădători”. Prin urmare, ei erau 
socotiți duşmani publici foarte periculoşi. Prin 
abţinerea lor de la anumite meserii, funcţii, şi 
distracţiile specifice lumii antice legate de cultul 
Zeilor (luptele cu gladiatori, şi vizite în locuri de 
desfrâu), prin refuzul unora de a servi în armată, 
creştinii erau socotiți de păgâni inutili societăţii, 
nefolositori în afaceri. Prin urmare, creştinii erau 
priviţi ca o categorie antisocială: „oameni care se 
pitesc în locuri ascunse, se feresc de lumina zilei, 
sunt tăcuţi în public, dar guralivi în ascunzişurile lor, 
oameni care se separă de restul lumii” lustin 
Martirul arată în Apologia sa că misterul în care este 

învăluit cultul creştin constituie şi el un motiv de 
suspiciune şi de acuzare: „şi cele săvârşite şi 
cinstite în chip public de către voi, ne acuzaţi pe noi 
că le-am săvârşit, cu luminile stinse şi cufundaţi în 
intuneric. Dar aceste acuzaţii, în măsura în care noi 
suntem nevinovaţi a săvârşi asemenea lucruri, nu 
ne aduc nici o pagubă, ci dimpotrivă, ele păgubesc 
pe cei care le săvârşesc şi care aduc mărturii 
mincinoase împotriva noastră” 8 Puritatea vieților 
lor era un reproş fără cuvinte la adresa vieţii 
scandaloase duse de oamenii din clasele 
superioare. Acest nonconformism faţă de tiparele 
sociale acceptate a atras asupra lor antipatia celor 
din jur. Acest lucru i-a făcut pe păgâni să creadă că 
ei sunt un pericol pentru societate şi să-i 
caracterizeze ca oameni care urăsc omenirea şi 
care sunt capabili de a incita masele la revoltă. 
Minucius Felix arată mentalitatea vremii faţă de 
abţinerea creştinilor de la manifestările păgâne 
(împodobirea capului şi împodobirea caselor cu 
flori). El subliniază faptul că florile erau apreciate de 
creştini, dar din cauza folosirii lor abuzive de păgâni 
şi  conotaţiei idolatre aduse prin împodobirea 
templelor, creştinii preferau să nu-şi împodobească 
casele şi locaşurile de cult: ,, Tot ceea ce este darul 
de nestricat al lui Dumnezeu nu poate fi stricat de 
Nici o operaţie umană, nici chiar de un rit idolatru..... 
Totuşi noi creştinii ne abținem, fiindcă nu dorim să 
fim părtaşi libaţiilor aduse în onoarea demonilor şi 

nu dorim să se creadă că ne răzbunam pe religia 
noastră. Sigur că şi nouă ne plac florile de 
primăvară, mai ales trandafirul de primăvară, dar şi 
alte flori, cu cele mai frumoase culori şi miresme; le 
folosim fie separat, fie în buchete, fie impletim 
coroane”39. Aceste sărbători religioase combinate 
cu spectacole publice, teatrale, de circ sau sportive 
realizate sub deviza „panem et circenses” erau 
considerate de creştini idolatre. Tertullian credea că 
jocurile scenice nu afectează numai organele 
văzului, ci exercită o influenţă asupra sistemului 
nervos şi asupra sufletului: „„Actorii repetă gesturi 
impudice, vorbesc despre invidie şi ură, mişcările şi 
gesturile sunt stimuli ale sentimentelor 
respective'40. Filosoful păgân Celsus, cel mai mare 
adversar doctrinar al creştinismului, aprecia că 
religia creştină este subversivă şi prea inovatoare. 
EI îi considera pe creştini si pe evrei oameni vicleni, 
care sub haina inocenţei şi a naivităţii, se întorc de 
fapt împotriva colectivităţii în care trăiesc 
Reprezentativă pentru poziţia societăţii romane 
faţă de creştinii din Imperiu este „Epistola către 
Diognet”, care prezintă concepţia romană faţă de 
creştinism. Se pot afirma prea puţine lucruri în ceea 
ce priveşte autorul sau locul scrierii. Diognet era un 
păgân cult, care s-a interesat de religia creştină 
împotriva căreia avea şi câteva obiecţii. Este una 
din scrierile cele mai frumoase ale antichităţii 
creştine, sobră, elevată, scrisă cu stil. Datorită 

caracterului său apologetic, este socotită ca fâcând 
parte şi dintre apologii, deşi este încadrată în grupul 
scrierilor Părinților Apostolici. „,Epistola către 
Diognet” consemna următoarele despre creştini: 
„Creştinii nu se deosebesc de ceilalți oameni nici 
prin pământul pe care trăiesc, nici prin limbă, nici 
prin îmbrăcăminte. Nu locuiesc în oraşe ale lor, nici 
nu se folosesc de o limbă deosebită, nici nu duc o 
viaţă străină. Învățătura lor nu-i descoperită de 
gândirea şi cugetarea unor oameni care cercetează 
cu nesocotință, nici nu o arată, ca unii, ca pe 
învăţătura omenească. Locuiesc în oraşe greceşti şi 
barbare, cum le-a venit soarta fiecăruia; urmează 
obiceiurile băştinaşilor şi în imbrăcăminte şi în 
hrană, şi în celălalt fel de viaţă, dar arată o vieţuire 
minunată şi recunoscută de toţi ca nemaivăzută. 
Locuiesc în țările în care s-au născut, dar ca străinii, 
iau parte la toate ca cetăţeni, dar pe toate le rabdă 
ca străini; orice ţară străină le e patrie, şi orice patrie 
le e ţară străină. Se căsătoresc ca toţi oamenii şi 
nasc copii, dar nu aruncă pe cei născuţi. Întind 
masa comună, dar nu şi patul. Sunt în trup, dar nu 
trăiesc după trup. Locuiesc pe pământ, dar sunt 
cetățeni ai cerului. Se supun legilor rânduite de stat, 
dar, prin felul lor de viață, biruiesc legile. lubesc pe 
toți, dar de toţi sunt prigoniți. Nu-i cunoaşte nimeni, 
dar sunt osândiţi; sunt omorâţi, dar dobândesc 
viața. Sunt săraci, dar îimbogățesc pe mulți, sunt 
lipsiţi de avere dar în toate au de prisos. Sunt 
injosiți, dar sunt slăviţi cu aceste înjosiri; sunt huliţi, 
dar sunt  îndreptățiți. Sunt  ocărâţi dar 
binecuvintează; sunt insultaţi, dar cinstesc. Fac 
bine, dar sunt pedepsiţi ca răi; sunt pedepsiți, dar se 
bucură, ca şi cum şi-ar da viața. ludeii le poartă 
război ca unora de alt neam, elenii îi prigonesc; dar 
cei care-i urăsc nu pot spune pricina duşmăniei 
Jor42 

e). Cauze economice. Creştinismul a atras şi ura 
celor care pierdeau profiturile, atunci când oamenii 
se converteau la creştinism. Printre aceştia erau 
preoţii, vânzătorii de carne jertfită idolilor, 
constructorii de temple, sculptorii de idoli, vrăjitorii, 
ghicitorii etc. Pentru unii pierderile profiturilor au 
stârnit adevărate probleme sociale. Încă pe vremea 
apostolului Pavel se observă antipatia celor care 
construiau idoli. Un exemplu în acest sens este 
incidentul din Efes. Atunci când fabricanţii statuii 
zeiţei Diana au început să-şi piardă profitul au incitat 
efesenii la revoltă. (Fapte 19:27). Preoţii, fabricanţii 
de idoli, ghicitorii de noroc, pictorii, arhitecţii şi 
sculptorii nu erau prea entuziasmați în faţa unei 
religii care le ameninţa mijloacele de existenţă45. 

Toate aceste consideraţii legate de cauzele 
persecuțiilor religioase s-au combinat ca să justifice 

în minţile autorităţilor romane persecutarea 
creştinilor. Faptul că religia creştină pretindea 
loialitatea exclusivă a creştinului a ajuns în conflict 
cu sincretismul păgân şi cu pretenţia de loialitate 
exclusivă faţă de statul roman. Persecuţia a devenit, 
în mod natural, parte din politica imperială de 
păstrare a integrităţii statului roman44. 


Note 

19Earle E. Cairns, op. cit., p. 81. 

ODr. Richard Alderson, op. cit., p. 70. 

21loan Berar, Cronologia Istoriei Bisericii Creştine de- 
a lungul secolelor, Oradea, 2012, p. 82. 

Cristian Bădiliţă, Emanuel Conţac, op. cit., p. 47. 

23 Apologeticum, în româneşte de Eliodor 
Constantinescu, Institutul de Editură Creştină, Râmnicul 
Vâlcii, 1930, p. 40. 

24Tertullian, Apologeticum, XXIV, PL. 1, 416-421. 

29Dr. Richard Alderson, op. cit., p. 80. 

26Prof. loan Rămureanu, op. cit., p. 102. 

21 Tertulian, Apologeticum, în vol. „Apologeţi de limbă 
latină”, în col. „PSB” „vol. 3, Editura Institutului Biblic şi de 
Misiune al Bisericii Ortodoxe Române, Bucureşti, 1981, p. 
78. 

23Prof. loan Rămureanu, op. cit., p. 104. 

29 pidem. 

30Minucius Felix, Dialogul Octavius, în vol. „Apologeţi 
de limbă latină”, în col. „PSB' , vol. 3, Editura Institutului 
Biblic şi de Misiune al Bisericii Ortodoxe Române, 
Bucureşti, 1981, p. 354. 

31Epistola către Diognet, în vol. „Scrierile Părinților 
Apostolici, vol. 1, Editura Institutului Biblic şi de Misiune 
al Bisericii Ortodoxe Române, Bucureşti, 1979, p. 339. 

32Tertulian, Apologeticum, în vol. „Apologeţi de limbă 
latină”, în col. „PSB” „vol. 3, Editura Institutului Biblic şi de 
Misiune al Bisericii Ortodoxe Române, Bucureşti, 1981, p. 
79. 

33Dr. Richard Alderson, op. cit., p. 81. 

34Sfântul Iustin Martirul şi Filosoful, Apologia întâi, 
XVII, p. 37. 

39Earle E. Cairns, op. cit., p. 84. 

Gloan Rusu, Valentin Niţu, Cultură şi civilizaţie 
creştină, Editura Pro Universitaria, p. 34. 
/ Ibidem. 

38sfântul lustin Martirul și Filososoful, Apologia întâi, 
traducere pr. prof. Olimp N. Căciulă, în vol. „Apologeţi de 
limba greacă”, col. „Părinţi și Scriitori Bisericești (PSB), 
vol.2, Editura Institutului Biblic și de Misiune al Bisericii 
Ortodoxe Române, București, 1980, p. 43. 

39Marius Ţepelea, Biserica şi Statul Roman în primele 
trei secole, Editura Emia, Deva, 2005, p. 57. 

40Tertullian, De spectaculis, 17, PL. 1, 649-650. 

41Origen, Contra Celsum, |ll, 5, P.G. 925-926. 

42Epistola către Diognet, în vol. „Scrierile Părinților 
Apostolici, vol. 1, Editura Institutului Biblic şi de Misiune 
al Bisericii Ortodoxe Române, Bucureşti, 1979, p. 340. 

45Earle E. Cairns, op. cit., p. 85. 

44 ipidem. 


23 — 


Memorii 


MOTORSPORTUL ARGEȘEAN 
SE CONJUGĂ LA... TRECUT (XVII) 


Un început 


cu final de tragedie antică! 

Primul campionat al întrecerilor rutiere naţionale a 
avut loc în 1969, și se încheia cu perla coroanei, 
„Raliului României”. O competiţie-maraton de circa 
1700 km, căreia îi fusese stabilit statul major în 
capitala Argeşului, ca un omagiu adus celor care de 
mai puţin de un an demaraseră producţia de 
autoturisme de oraş în ţara noastră. lar uzina s-a 
implicat cu hotărâre în organizare. În zilele 
premergătoare startului, Piteştiul era parcă în 
sărbătoare, conectat deplin la grandoarea 
evenimentului. O mulţime imensă invadase “Strada 
Mare”. Curiozitatea le era stârnită de maşinile de 
concurs, parcate în jurul Casei Armatei. Renault-uri, 
BMW-uri, Fiat-uri de toate felurile captau atenţia. 
Printre ele, Daciile 1100 ale piteştenilor ţineau capul 
de afiş, produceau o puternică emulaţie, generau 


ing. Nicolae COSMESCU 


euforie. Atrăgeau ca un magnet. Din păcate, dacă la 
celelalte autoturisme puteau fi văzuţi şi sportivii în 
jurul lor, răspunzând cu amabilitate întrebările 
curioşilor, lângă maşinile uzinei era un singur 
sportiv: lon Răuţă. Fie că era “de serviciu”, ceilalţi 
fiind acaparaţi de familie sau prieteni, fie că avea o 
înclinaţie aparte spre public relation, Răuţă, o figură 
agreabilă, nu era deloc jenat de lipsa companionilor 
săi. Din contră, era deosebit de volubil. 

Start festiv, la uzină. Start tehnic, din centrul 
Piteştiului. O mare de oameni alcătuiau un culoar 
viu prin care automobilele plecau pentru a se 
întrece. E extrem de dificil să fii în mijlocul unei 
asemenea mulţimi. Este apăsător. În acele 
momente, puţini sunt capabili să privească spre 
public. Dar mai departe, pe diversele dealuri unde 
sunt programate cele câteva probe speciale, 
publicul e mult mai puţin numeros. Acolo presiunea 

e de altă natură. De acum, însă, lucrurile vor începe 
să ia altă turnură. “Raliul României” e cursa anului, 
iar pentru cei de la uzină, chiar mai mult. Mai ales că 
începea şi se termina la Piteşti. Oricât de tari ai 
avea nervii, nu te poţi sustrage unei asemenea 
presiuni puternice. Mircea llioaea pornea drept 
mare favorit la titlul de campion absolut. Era mult 
prea ambițios pentru a nu spera să tranşeze în 
favoarea sa soarta titlului. Se pregătise intens 
pentru acest moment. El, copilotul, şi, împreună, 
maşina. 

Cronica timpului ne dezvăluie că pe primele trei 
din cele cinci întreceri de viteză în coastă prevăzute 
în program (toate în afara Argeșului), llioaea s-a 
bătut admirabil cu Florin Popescu, al cărui Renault 
8 Gordini trimitea la sol de două ori mai mulţi cai- 
putere decât Dacia sa. lar Aurel Puiu, rivalul său la 
titlu, avea faţă de el doar două secunde avans. 
Secunde ce nu reprezentau mare lucru. Doar un 
imbold moral deloc neglijabil. Care-i dovedea 
piteşteanului că se poate. 

Din nefericire, cursa în sine, în care toată suflarea 
argeşeană implicată direct sau nu îşi pusese 
speranţa în victoria noilor idoli, nu avea să se 
finalizeze aşa cum şi-a dorit şi imaginat. După ce se 
luptase homeric, de la egal la egal cu Aurel Puiu, 
llioaea face o incredibilă eroare de apreciere pe 
proba numărul patru, urcarea Oituzului, venind 
dinspre Moldova?! Un traseu pe care-l parcursese 
de zeci de ori până atunci. Un traseu familiar, “de 
casă”, putem zice, care-i venea ca o mânuşă. Aici, 
strategul din el decide să angajeze bătălia decisivă. 
Să obţină un ecart de timp suficient, care să-l pună 

la adăpost de neajunsurile pe care i le putea 
produce circuitul din Piteşti, ştiindu-i-se reticenţa 
pentru astfel de întreceri. Altfel spus, dorea să-şi 
asigure supremaţia de o aşa manieră încât ea să 
nu-i fie afectată de foarte posibila înfrângere în faţa 
lui Puiu, pe străzile piteştene. În aşteptarea startului 
“pe Oituz”, inginerul Mircea llioaea îşi uşurează la 
maximum maşina. “Am aruncat până şi pantofii'!! 
“Dar şi benzina”, îşi aminteşte lon Girjoabă. O 
decizie halucinantă, din categoria celor ce schimbă 
hotărâtor soarta evenimentelor. Teoretic, nu greşise 
cu nimic. Întrunise toate condiţiile pentru a se 
impune în faţa rivalului. Poseda o opţiune serioasă 
în dobândirea victoriei. Cel puţin teoretic! Desigur, 
exista şi un risc. De moment şi el doar prezumtiv. 
Se dă startul. Dacia piteştenilor llioaea şi 
Man atacă demenţial virajele. Agilitatea pe care l-o 
conferă “uşurarea” le creează celor doi o stare 
vecină cu euforia. Erau aproape convinşi că vor 
câştiga titlul. ...Mai puţin de un km până la sosire. 
Dacia 1100 parcă nu rulează, parcă zboară. Mircea 
atacă în forţă unul dintre ultimele viraje, dar motorul 
începe să... 'tuşească'”, şi curând se opreşte!? 
Lovitură de teatru! Iniţiativa de a arunca şi benzina 
se dovedeşte a fi fost nefericită.Chiar fatală! “Un litru 
îmi mai trebuia, recunoaşte autorul, cu o 
amărăciune ce nu poate fi disimulată nici după ani 
buni de atunci. “M-am învins cu propriile mele 
arme”, este concluzia sa asupra acelui moment 
terifiant, în care o soartă injustă l-a făcut să plonjeze 
din înaltul cerului, direct în infern. A pierdut minute 


1997. Parc închis în centrul Piteștiului. 

bune până a primit nişte benzină, cu care să-şi 
încheie proba. Au trecut minute bune până a 
parcurs acele ultime sute de metri, câte mai 
rămăseseră. Au trecut pe lângă el şi foarte mulţi 
concurenţi. Cursă compromisă, campionat sfârşit. 
lar în loc să ajungă la Piteşti în fruntea tuturor, 
soseşte ultimul. Onoarea uzinei va fi salvată, însă, 
de celelalte două echipaje. Al virtuozului în ale 
pilotajului, lon Răuţă, şi cel al acrobaticilor fraţi 
Morassi. Raliul se încheie în ziua următoare, cu 
organizarea unei întreceri de viteză în plin oraş. Cea 
mai memorabilă figură dintre localnici a făcut-o tot 
Răuţă. Aflat într-o formă splendidă. Locul trei în 
clasamentul general al cursei de viteză şi al patrulea 
într-un astfel de raliu, sunt rezultate mai mult decât 
entuziasmante. 


Superficialitatea costă 

În 1985, raliul este pentru prima dată localizat la 
Câmpulung-Muscel. Și prin consecință imediată și 
directă e numit “ARO”. Era ultima etapă, iar avansul 
uriaș al lui Ştefan Vasile faţă de Balint și Nuţă, îl 
metamorfoza în virtual campion absolut. Îi permitea 
să meargă ca la plimbare. Celor doi urmăritori 
rămânându-le doar speranţa la celelalte locuri din 
vârful ierarhiei. 

Numai că pentru Florian Nuță, chiar şi această 
superbă perspectivă devine la un moment dat 
himerică. Imposibilă! Cu câteva zile înaintea plecării 
la Câmpulung-Muscel, în timp ce parcurgea Valea 
Oltului la o viteză demnă de un adevărat campion, 


este surprins de radar. Mai mult, ignoră şi semnalele 
de oprire. Se trece imediat la o urmărire ca-n filme, 
dar fără succes pentru milițieni. În schimb, la ieşirea 
din Piteşti nu poate depăşi “barajul' ce fusese 
organizat în “cinstea” sa. Şi se alege cu permisul de 
conducere suspendat! lar drept consecinţă 
secundară, dar parşivă, nu mai putea lua startul in 
raliu! De moment, nu disperă. Unchiul său era 
temutul general Nuță, pe atunci şeful Miliției 
Române. Din păcate, mai înainte ca tatăl lui Florian 
să ajungă la acesta, pentru a-l convinge să-i 
faciliteze reprimirea permisului, un subofițer şi 
raportase incidentul, încât generalul a aplicat legea 
până la capăt. Fără clasicele “nepotisme'. 

Cel care avea să-l salveze, obţinându-i o 
autorizaţie valabilă doar 48 de ore, pentru zilele de 
validare a documentelor şi cursa propriu-zisă, a fost 
un ofiţer din cadrul serviciului de circulaţie al 
Capitalei, care cocheta și el cu întrecerile de viteză. 
Dar deplasarea, recunoaşterea şi “antrenamentul” 
pentru “Raliul ARO', Nuță le-a făcut ca un băiat 
cuminte, pe scaunul din dreapta. 

Întrecerea ce a avut loc a fost una antologică. 
Apoteotică pentru întreaga sa carieră. Rar se poate 
vedea o asemenea reuşită. Cu siguranţă că nici nu 
se gândea la titlu când l-a văzut pe Balint 
abandonat, după numai trei probe speciale. Câţiva 
km mai departe, are o surpriză uriaşa. Îi vede pe 
Vasile şi navigatorul acestuia alergând să pună apă 
la motor! După care, nu mult mai târziu, va avea 
bucuria de a-i găsi traşi definitiv pe dreapta! Acum, 
da! Se putea gândi la titlu. Ştia că are şanse mari 

să-l cucerească, întrerupând astfel tradiţia titlurilor 
ce luau calea Argeşului. Numai că nu era suficient 
să ajungă cu bine la sosire. Trebuie să lupte până la 
capăt şi să-l învingă pe cel de-al treilea mare pilot al 
IAP-ului, Urdea. Altfel, nu era posibil. Era o 
provocare pe care nu o putea evita. Nuță angajează 
cu orice risc lupta şi, în urma unei evoluţii 
excepţionale, învinge. Câştigă raliul şi campionatul! 

Ambiţiile sale şi ale lui Radu Dumitriu fuseseră 
răsplătite din plin. Lui Vasile şi celui din dreapta sa 
le-ar fi fost de ajuns şi o clasare pe locul 32, pentru 
a deveni campioni. Numai că, titlul în acel an fusese 
ursit altora. 

Pentru marii favoriţi la titlu, nimic nu părea să îi 
pună pe gânduri. lar la finalul ce le era hărăzit, nici 
în gândurile cele mai sumbre nu-și găseau loc. 
Pentru ei, cursa a început într-o atmosferă de 
beatitudine, confirmată chiar de prima probă, pe 
care au câștigat-o. Numai că, acest succes avea să 
fie şi ultimul. Imediat după ce au terminat speciala, 
echipajul constată că temperatura apei creşte 
ameninţător. Se pierdea lichid de răcire! Opresc 
maşina din ce în ce mai des, completeză apa în 
speranţa că vor depăşi momentul. Dar nu va fi aşa. 
Porul din chiulasă îşi continuă opera distructivă. Le 
ruinează cursa, obligându-i la abandon!! 

Acest KO tehnic, suferit de Vasile şi navigatorul 
său, are şi o explicaţie. La fel de ciudată şi ea. În loc 
ca pentru cursă să pună, “o chiulasă nouă, din 
prudenţă, strict de serie”, după cum spune Scobai, 
între timp pilotul i-a vizitat, şi a cerut să i se monteze 
o chiulasă preparată pentru cursă. Ceea ce s-a şi 
întâmplat. O confirmare, spune tot cel citat, că 
pentru ce “a tratat superficial a plătit un preţ mult 
prea scump'. 


Intâmplări extreme 

Înaintea “Raliului Argeşului”, penultima probă 
calificativă a anului 1993, Balint (Automobile Dacia) 
era pe locul al treilea, la egalitate cu Gollner, dar la 
nu mai puţin de 50 de puncte de liderul Toma, 
pricipalii favoriţi la titlu. 50 de puncte însemnau 
aproape cuantumul cu care era gratulat învingătorul 
unui raliu. 

Mai trebuie spus că această competiţie îşi făcuse 
reintrarea în calendar, încât pentru doi din trioul 
braşovean de care tocmai am amintit constituia o 
premieră absolută. Din 1979, Piteștiul nu mai fusese 
gazda unei asemenea manifestări sportive! Pentru 
Balint, nu. Îi ştia şi fără dictare fiecare viraj. Că el a 
fost învingătorul, nu trebuie să vă surprindă. Trebuie 

doar admirat efortul superb făcut de acesta, pentru 
care cursa argeşeană nu a fost deloc un galop de 
sănătate. După primele patru probe, toate pe asfalt, 
Balint era pe locul patru, la 140” de Gollner. lar pe 
următoarea, are neşansa să i se monteze pneuri cu 
o presiune neadecvată, încât mai cedează câteva 
secunde liderului. Dar a venit macadamul, în care 
era greu oricui să-i facă faţă. Mai ales pe un traseu 
“de casă. După doar două speciale, ecartul între cei 
doi protagonişti a scăzut violent: îi mai despart doar 
două secunde!! Gollner, sigur de el, după cum 
decursese până atunci întrecerea, îşi redusese 
serios ritmul. Din clipa aceea, succesul devenea 
posibil pentru Balint. lar el joacă totul cu maximă 
determinare. Pe ultima probă, deşi loveşte cutia de 
viteze, câştigă cu un avans demn de zilele sale de 
excepţie: 40 secunde!! lar o dată cu aceasta, cursa. 


% 


Pentru echipa IATSA Pitești, 1993 n-a avut nimic 
marcant. În sensul bun. Altfel, în chiar cursa de la 
Piteşti, m-am văzut nevoit să suspend pentru o 
etapă unul dintre cele mai slabe cupluri ale 
formaţiei. Numele nu sunt importante. Dar după ce 
că aceștia erau pe la coada clasamentului, au mai şi 
făcut mare tărăboi (pentru că ar fi fost victimele nu 
ştiu cărei nedreptăţi?!), tocmai când s-au oprit pe 
podiumul festiv, de sosire. Punctul final al raliului. 
Podium plasat, evident, în centrul oraşului. Unde era 
şi lume multă. Gest absolut gratuit, pentru care au 
luat o etapă suspendare. Practic, la încheierea 
acelui campionat din 1993, am dispărut şi noi, 
IATSA, ca echipă. Agonizasem deja suficient pentru 
a mai încerca să supravieţuim. 


% 


De atunci și până acum, pe meleagurile noastre 
s-au mai disputat 15 raliuri. Aproape jumătate dintre 
ele câștigate de Aur, iar restul de alţii. Dintre care 
unii nu erau cetățeni români! Ștefan Vasile a fost 
singurul component al unei echipe din Argeș care s- 
a mai impus “acasă”. S-a întâmplat acum 24 de ani!! 
Cântecul de lebădă s-a auzit la începutul lui 
noiembrie 2010. În anul următor întrecerea nu s-a 
mai ținut. Marele sprijinitor al acesteia, președintele 
C.J., fiind “indisponibil”, nimeni nu s-a mai preocupat 
de repararea din timp a drumurilor pe care urmau să 
se țină probele. Care au fost considerate improprii 
parcurgerii la viteze ridicate. lar raliul “a sărit din 
calendar”. Și așa a rămas până în ziua de azi. 

Discursuri-Mihail Diaconescu 


dr. Marin TOMA 


Sacrificiul este, într-adevăr, un roman care mă reprezintă. El exprimă modul cum eu înțeleg relația 
atotputernică, de o inepuizabilă complexitate, dintre istorie şi spiritualitate în viața neamului românesc. Este 
o spiritualitate străveche, fundamentată și întărită de trăirea firească a valorilor creștine și identitare, a 
demnității, de patosul libertăţii, de o solidaritate mereu activă, pe care nici cele mai teribile încercări ale 
istoriei n-au putut s-o zdrobească. Cred că este important să mărturisesc aici și acum faptul că am început 
să înțeleg marea forță spirituală a neamului românesc hristofor călătorind prin satele și orașele, prin văile, 
munții și dealurile, prin locurile nimbate de o glorie nepieritoare ale Bihorului. Aceste călătorii care m-au 
transformat în bine şi m-au zidit sufletește, au fost principalul suport documentar în anii în care am stat la 
masa de scris, în fața foilor albe, ca să gândesc și să elaborez Sacrificiul.  (...) 

Solidaritatea este, într-adevăr, o mare sursă de putere, de rezistență în timpuri rele şi de împlinire a unor 
nobile țeluri naționale și morale. Solidaritatea susține forța coezivă și sentimentele de fraternitate ale 
oamenilor puși în situații grele. Ea implică mai ales ceva din dimensiunea spirituală a existenței umane. 
Ceea ce este spiritual în oameni arată însă dimensiunea religioasă, respectiv metafizică a existenței lor. 
Ceea ce este spiritual în om conlucrează cu harul divin revărsat asupra lui. Prin trăirile lui spirituale, mai 
mult decât prin alte puteri, omul se înalță spre divinitate. Spiritul lucrează în lume, în istorie, în unele 
evenimente, în unii oameni, în unele acte de cultură, în unele opere de artă demne de acest nume. Fără 
să ne situăm într-o perspectivă religioasă, respectiv metafizică, ideea de spirit și cea de istorie nu pot fi 
înțelese (Mihail Diaconescu). 





Nu cu multă vreme în urmă, am fost binecuvântat E ) . 
prin primirea celui mai recent volum semnat de Mihail | haconescu 
Mihail Diaconescu. Un buchet de discursuri, mai 3 
vechi și mai noi, care se împletesc armonios — ca 
toate textele diaconesciene, de altfel- și care dau 
din nou seama marelui talent scriitoricesc de care 
face dovadă de decenii bune Mihail Diaconescu. 
Regăsim în paginile cărţii Discursuri, apărută la 
Onești, Editura Magic Print, 2018, cuvântări ţinute 
în numeroase zone ale ţării: Chișinău (noi 
considerăm orașul acesta tot în ţara noastră), 
Pitești, Vultureşti (jud. Argeș), București, Oradea, 
Brad, Sibiu, Câmpulung-Muscel. De asemenea, 
universul spaţial, la fel de important pentru retorica 
unui discurs public, este și el la fel de variat: săli 
universitare, biblioteci, săli de teatru, spații 
hoteliere, spaţii publice deschise (adunări publice la 
Brad, Câmpulung-Muscel, Vulturești), precum și 
unele care inspiră respect și solemnitate: Sala î A 
“Cerchez” a Palatului Prezidenţial Cotroceni, Palatul nud 
Patriarhal din București, Casa Armatei din Sibiu. ]) ] S CUIS UI | 

Discursurile rostite de Mihail Diaconescu sunt | j 
motivate diferit: lansări de carte (ale domniei sale, 
dar și ale altor autori- trei astfel de discursuri se 
regăsesc în prezentul volum); primirea unor titulaturi 
onorante precum doctor honoris causa 

(Universitatea din Oradea, Universitatea din Pitești), 
cetățean de onoare al localităţilor Brad, Vulturești, 
Câmpulung-Muscel și al judeţului Argeș, premiul de 
excelență pentru meritul de a fi înființat revista 
Argeș, Crucea Dobrogei pentru merite deosebite în 
slujba Bisericii și a neamului românesc. 

Volumul de cuvântări al lui Mihai Diaconescu 
începe cu un admirabil text dedicat conceptului de 
discurs, istoriei retoricii în lume și în spațiul 
românesc. În toate textele scrise de autor, mai ales 
în discursuri și interviuri, acesta nu doar dezvăluie 
ideile, credințele, valorile sale, ci ţine adevărate 
prelegeri culturale cu privire la realităţile istorice 
analizate. Nu puţine sunt discursurile din cartea 
supusă atenţiei noastre, fideli cititori diaconescieni, 
care să nu aibă și fragmente consistente cu 
bibliografie pentru aprofundarea temelor abordate 
de Mihail Diaconescu. 

După cum autorul mărturisește, pentru 
personajele sale, politica este vocaţie, știință, trăire, 
conștiință, artă și construcţie în beneficiul naţiunii. 

"Romanul ca formă de mare amploare a genului 
epic în proză, ca manifestare concretă a necesității 
mele de a comunica sufletește cu lumea în care 
trăim, ca desfășurare imaginară de evenimente 
simbolice, ca adevăr și ideal artistic este și 
modalitate de cunoaștere și autocunoaștere. 
Fiecare dintre romanele pe care le-am publicat 
exprimă o acumulare tenace de date documentare, 
de trăiri artistice și, totodată, o esențializare a 
experienței mele de viață. Doresc ca romanele mele 
să fie parte dintr-o construcție mai amplă, pe care în 
diferite texte cu caracter programatic o numesc 
“fenomenologia epică a spiritului românesc”. Doresc 
ca această fenomenologie epică să exprime esența 
spiritualității românești, pe care eu o înțeleg ca 
reuniune de eroic, tragic, moral, misionar, sacru, 
spiritual și sublim. De aceea cărțile mele comunică 
strâns între ele. Ele arată că scriu o literatură cu 
program. Este o literatură tezistă, demonstrativă, în 
care romanele-parabolă dezbat probleme morale și 
spirituale”. 

Mihail Diaconescu ne vorbește despre harta 
istorică și spirituală a Dobrogei creștine, admirabilele 
valori literare și culturale ale spaţiului daco-roman, 
valorile fundamentale ale identităţii și statalității 
românești în Evul Mediu; importanța deosebită a 
Academiei Domnești de la Putna pentru ceea ce 
înseamnă muzica psaltică românească și nu numai; 
figuri uitate ale istoriei, adevărate repere morale, 
valori nepieritoare ale neamului românesc ce se 

Recenzii 


constituie în pilde pentru prezent (amintim aici doar 
trei dintre ele: Vasile Țepordei, teolog și gazetar, 
ieromonahul Sofronie de la Ciora- jud. Alba și mult 
mai cunoscutul Grigore Alexandru Ghica al X-lea- o 
împletire între trăire morală, civică și patriotică). 
Excelente paginile de discurs în care, pornind de 
la romanul "Culorile sângelui” și de la personalitatea 
fascinantă a lui Pârvu Mutu, autorul ne conduce ca 

o gazdă primitoare prin istoria medievală a artei 
românești, cu popasuri îndelungate asupra stilului 


brâncovenesc. Poate cel mai bine despre 
importanța culturală și istorică a anumitor spaţii 
geografice a scris Dan Horia Mazilu; Mihail 
Diaconescu ne oferă în discursul dedicat Munţilor 
Apuseni, un discurs ţinut în fața publicului larg din 
Brad venit să asiste la dezvelirea în centrul 
municipiului a monumentului Lupa Capitolina, prilej 
cu care romancierul a primit distincţia de cetățean 
de onoare, o pledoarie pentru regăsirea aici a 
panteonului spiritulității românești. 

Paginile discursurilor se citesc ușor, se citesc cu 
bucurie și cu dorință de cunoaștere. Ele împletesc 
mărturisirile autorului cu privire la istoriile scrierii 
romanelor sale, cu felul în care acesta înţelege 
misiunea literaturii și a artei în general. În toate 
textele scrise de Mihail Diaconescu, în felul în care 
îți vorbește, atunci când ai bucuria de a-l întâlni față 
câtre față, descoperi trăiri comune: omul Mihail 
Diaconescu și scriitorul Mihail Diaconescu au 
aceleași valori morale și poate mai mult decât orice 
altceva, a-ţi fi fidel ţie însuţi este povaţa care respiră 
cu putere din toate scrierile sale. 


29 — 





d 


ită prin 


isterul Cultelor 





toric, constru 





loan Botezătorul”, monument is 





3 
ar) 
= 
«O 
LE ud 
J 
E S 
=) YU) 
O CO 
= = 
a O 
E 
CD = 
Ie (5 
(O 
E 9 
O 3 
O 
= E 
CO 














și 


IN 


1857 de la Mi 


în 


ite 


ării primi 


d 


b 


armene în urma apro 


ităţii 


1858. 


iță în 


F | 
i 
Li 


j P. „i = 


contribuţia comun 


sfint 

















i ae: „A ş : SĂ d 
te (874, SR 


itești nr. 2/2018 


iri 


Restitu 


Memoria peliculei 















În. zi ţi : u be 
ae ME Mee Lele 


“Mălini mt istoric, Şcoala Nicolopol, 1874. I:-— 
Construită ca "Școala de Fete Nicolopol” prin donația in 
testamentară a lui lon Nicolopol, mare proprietar urban | Îi 
și rural, pitar și negustor. Aici a funcţionat și Școala | | pa ( D 
Normală de Fete, din 1919 până în 1930, când a fost | 
desfiinţată. Azi, Liceul de Artă "Dinu Lipatti” 























Casa  Mamulea, monument 
istoric. Locuinţa familiei piteștene | 
Mamulea, construită la sfârșitul 
secolului al XIX-lea, probabil de | 
| 3 | către Spirea Mamulea, atestat ca 
A i proprietar al unui hotel în 1867 şi 
(| al unui han in 1912. 

Salutări din PITESTI. 
Gara spra Bulevard și Locuinţele tunețianarilar C.F. R. 

